Рәми Ғарипов исемендәге республика башҡорт гимназия-интернатында яңы спорт-һауыҡтырыу комплексы асылды » "Йәшлек" гәзите\nГазета "Йәшлек" » Новости » Мәғариф » Рәми Ғарипов исемендәге республика башҡорт гимназия-интернатында яңы спорт-һауыҡтырыу комплексы асылды\nРәми Ғарипов исемендәге республика башҡорт гимназия-интернатында яңы спорт-һауыҡтырыу комплексы асылды\nҠанаттарың талмаһын, “Шоңҡар” - Рәми Ғарипов исемендәге республика башҡорт гимназия-интернатында яңы спорт-һауыҡтырыу комплексы асылды.\nБер нисә көндән көмөш ҡыңғырау йәмле йәй айҙарының тамам икәнлеген иҫкәртеп, балаларҙы дәрестәргә саҡырыр. Өс ай буйы дуҫтарын, уҡытыусыларын, мәктәбен һағынған балалар тағы ла бергә йыйылып, фән тауына үрләр. Ремонт эштәре үткән, төҙөкләндерелгән биналар күптән инде сыр-сыу килгән балалар тауышын һағынғандыр.\nЯңы уҡыу йылына Рәми Ғарипов исемендәге республика башҡорт гимназия-интернаты уҡыусыларын ҙур бүләк менән ҡаршы алды. Өр-яңы, заманса проектланған һәм йыһазландырылған “Шоңҡар” спорт-һауыҡтырыу комплексы үҙ ишектәрен асты. Ыҡсым ғына, интернат ҡаласығына йәм биреп ултырған бина төҙөлөшөнөң тамамланғанын уҡыусылар түҙемһеҙләнеп көттө.\nУҡыу йортон бындай күркәм сара менән тәбрикләргә Башҡортостан Республикаһының мәғариф министры урынбаҫары Гүзәл Әхмәтшина, “Урал” хәйриә фонды вәкиле Мөҙәрис Миңлебаев, “Енер-Холдинг” төҙөлөш компанияһы директоры урынбаҫары Владимир Глухов һәм гимназияның элекке уҡыусыһы, бокс буйынса спорт мастеры Фәнис Исхаҡов килгәйне. Быға тиклем бөтә спорт секциялары ла гимназия бинаһындағы спорт залында барған. Дәрестәрҙән, төрлө ярыштарҙан ҡалған ваҡытта ғына тулы ҡеүәтенә күнекмәләр үткәреп булмай. Шулай булыуына ҡарамаҫтан, гимназия уҡыусылары ҡала һәм республика кимәлендәге ярыштарҙа һәйбәт күрһәткестәр менән алдынғы урындарҙа бара. “Бындай күркәм һәм киң профилле спорт комплексында шөғөлләнгән балалар киләсәктә чемпиондар булыр, тигән ышаныста ҡалам”, – тине үҙ сығышында гимназия директоры Әлфир Ғайсин.\nТөҙөлөштө “Енер-Холдинг” төҙөлөш компанияһы (етәксеһе Наил Заһиров) ярты йылда башҡарған. Бынан тыш, улар гимназия биләмәһен рәтләгән, майҙансыҡтарға асфальт йәйгән. Балаларға уҡыуҙарында уңыштар теләп, компания директоры урынбаҫары Владимир Глухов гимназияға символик асҡыс тапшырҙы. “Сәләмәт тәндә – сәләмәт рух, тиҙәр. Һәр бала комплекста үҙенең яратҡан шөғөлөн тапһын, сәләмәт тормош алып барһын. Яман ғәҙәттәргә, насар уйҙарға ваҡыт ҡалмаһын. Ярыш сәме менән йәшәгеҙ. Беҙ төҙөлөштөң башынан аҙағына тиклем ошондай матур һәм изге теләктәр менән эшләнек. Һеҙ беҙҙең өмөттәрҙе аҡларһығыҙ тигән уйҙабыҙ”, – тине ул сығышында.\nСпорт комплексының тәүге ҡатында бөтә уңайлыҡтары булған кейенеү бүлмәләре, ял итеү урыны һәм ҙур спорт залы урынлашҡан. Һуңғыһында волейбол, баскетбол, еңел атлетика менән шөғөлләнергә була. Уҡыусыларҙың теләктәрен иҫәпкә алып, комплекстың икенсе ҡаты бокс секцияһы өсөн бирелгән. Яңы технология буйынса йәйелгән иҙәндә йәрәхәт алыу ҡурҡынысы күпкә әҙ. Күнекмә залының иркен булыуы бер юлы төркөм менән эшләү мөмкинлеге бирәсәк. Шулай уҡ бында ҡала кимәлендәге ярыштарҙы ла үткәрергә мөмкин буласаҡ. Бокс буйынса тренер Марат Магданов әйтеүенсә, быға тиклем 40 бала шөғөлләнгән. Араларында Рәсәй һәм халыҡ-ара ярыштарҙа еңеүселәр бар. Ә йөрөргә теләк белдереүселәр һаны 2 – 3 тапҡырға күберәк. Комплекста хәҙер һәр кем спорт менән шөғөлләнә ала.\nГимназия директоры сығышында шулай уҡ бағыусыларға, төҙөүселәргә, республиканың Мәғариф министрлығына, Өфө ҡала хакимиәтенә ҙур рәхмәтен еткерҙе. “Ил кимәлендә белем сифаты, уҡытыусылар коллективы һәм уҡыусылары менән билдәлелек яулаған гимназиябыҙҙың 70 йыллыҡ юбилейына комплекс – иң ҙур бүләк”, – тине ул.\nӘ уҡыусылар үҙҙәренең рәхмәт һүҙҙәрен, һөйөнөстәрен ҡурай моңдары, бейеүҙәре аша еткерҙе. Комплекс ошо көндө үҡ балаларҙың шат тауыштарына күмелде.\nСығыу ваҡыты 29-08-2014, 16:02 | Ҡаранылар: 1166


Нефтселәр һарайында комсомолдың меңәрләгән ветеранын күргәс, күңелдә ниндәйҙер көнләшеү тойғоһо тыуҙы: беҙҙең быуын шул тиклем күп ваҡыт үткәндән һуң да үҙенең берәй\nойошмаһының тантанаһын бөгөнгөләй йылы һәм матур итеп үткәреү өсөн йыйылырмы икән\n85 йыллыҡ юбилей геройҙары үткән шәмбелә комсомол геройлығын, фиҙакәр хеҙмәтте, фәндәге ғәжәйеп асыштар, спорт , мәҙәниәт ҡаҙаныштарын һәм романтика менән һуғарылған\nйәшлектәрен үҙ эсенә алған заманды хәтергә төшөрөр өсөн\nйыйылды. Һәр кем дә үҙенең комсомол билетын һаҡлай алмаған,\nәммә ул йылдарҙа йырланған йырҙарҙы барыһы ла хәтерләй. Йәшлек романтикаһы яңғырай уларҙа. Бөгөнгө көн геройҙары араһында үткән быуаттың ҡырҡынсы, илленсе, алтмышынсы, етмешенсе һәм һикһәненсе йылдағы йәштәр лидерҙары бар ине.\nРеспублика Президенты Мортаза Рәхимов тантанаға йыйылыусыларҙы тәбрикләп, ваҡыт нисек кенә үҙгәрмәһен, комсомолдар ВЛКСМ идеалдарына тоғролоғон, комсомол дәртен, и нициативаһын, иң мөһиме - дуҫлыҡ хистәрен, берҙәмлекте,\nизге, етди эштәр башҡарыуға һәләтлеген юғалтмай, тип\n- Илебеҙҙең комсомол ҡатнашмаған бер генә ҡаҙанышы ла юҡ. .. Ул интернационализмдың сағыу үрнәге, дуҫлыҡ һәм үҙ иленең яҙмышы өсөн шәхси яуаплылыҡ өлгөһө булып тора.\n90 - сы йылдар башын беҙ барыбыҙ ҙа яҡшы хәтерләйбеҙ. Илд ә тәрән һынылыш, СССР тарҡалды. Сәйәси һәм ижтимағи ҡоролош алмашыныуы осоронда күп нимә тәнҡитләнде, емерелде һәм\nюғалтылды. Совет осоро менән бергә комсомол һәм уның йолалары ла юҡҡа сығыр тип көткән эшмәкәрҙәр ҙә бар ине. Әммә беҙ бындай ҡараш менән килешә алманыҡ. Йәштәр менән эшл әргә кәрәклеген аңлай инек.\nКомсомолдың иң яҡшы йолалары һәм кадрҙарына таянып, Башҡортостан илдә беренсе булып уның тәжрибәләрен һаҡларға һ әм яңы шарттарҙа файҙаланырға ҡарар итте. Республикала Йәштәр сәйәсәте буйынса дәүләт комитеты булдырылды. Уның етәксеһе Юлай Ильясов байрам көнөндә Башҡортостан йәштәре р еспублика һәм бөйөк Рәсәйҙең именлеге өсөн барлыҡ көсөн\nһаласаҡ тип белдерҙе. Был йүнәлештә тәүге аҙым күптән яһалғ ан инде - комсомол активы мәктәптәре һаҡланды, хәҙер улар йә ш лидер мәктәптәре тип атала. Тимур отрядтарының йолаларын Башҡортостандың бөгөнгө пионерҙары һәм волонтерҙар дауам\nитә. Тәүгеләре үҙҙәренең өлкән дуҫтарына сәләм биреп, зал буйлап барабандар ҡағып, байраҡ тотоп үтте. Был байрамдың юбилей билдәләү генә түгеллеге һиҙелә. Уны күптән көтөп, ҙур\nяуаплылыҡ менән әҙерләнгәндәр.\nТантанала "Мираҫ" фольклор бейеү ансамбле, Башҡорт дәүләт аграр университетының "Йәшлек" вокаль ансамбле, "Далан" төркөмө комсомол ветерандарының күңелен күтәрҙе. Байрам көнөндә БР халыҡ артисы Ишморат Илбәков башҡарыуында комсомол йырҙарынан торған попурри яңғыраны. Башҡа концерт н омерҙары ла күп булды, бер һүҙ менән әйткәндә, тамашасыларға күңелһеҙләнергә ваҡыт ҡалманы. Ҡушылып йырлап һәм бейеп, комсомолдар күңелдәренең йәш булыуын тағы бер тапҡыр иҫбатланы.


Баланың тыуған телен өйрәнеүе һәм үҙләштереүе » Воспитателям.ру\nВы находитесь здесь: Главная > Воспитателям национальных групп > Баланың тыуған телен өйрәнеүе һәм үҙләштереүе\nБаланың тыуған телен өйрәнеүе һәм үҙләштереүе\nАвтор: Муртаева Кунсылу Фазыльяновна, МАДОУ "ЦРР - детский сад «Айыукай» г. Баймак Республика Башкортостан\nБашҡорт әҙәби теле – илебеҙгә туғандаш телдәр менән хоҡуҡлы милли тел. Башҡорт теле- башҡорт милли культураһының нигеҙе. Башҡорт теле хәҙерге көндә ҙур ҡаҙаныштарға эйә булған, үҫешкән, көндән- көн алға китеүсе культура тармаҡтары һанала. Балаларға белем биреүҙә туған телдең әһәмиәте ҙур, мөмкмнселектәре киң. Бала үҙ туған телендә һөйләшә, фекр йөрөтә.\nОшо тел аша кешеләр араһындағы мөнәсәбәттең иң ҡатмарлы донъяһына үтеп инә, тәбиғәт, йәмғиәт күренештәрен күреп, танып белә, улар хаҡында тәүге төшөнсәләрҙе үҙләштерә.\nТуған тел баланың психикаһына туранан-тура йоғонто яһай, унда кире һәм ыңғай эмоциялар тыуҙыра, туған телдә әйтелгән һүҙ уны шатландыра, көйөндөрә һәм төрлө бәъхәстәргә тарта. Тыуған телде өйрәнеү баланың үҙ-аллы фекер йөрөтөү, һөйләү телмәрен үҫтереү, байытыу һәм формалаштырыуҙа берҙән-бер ҡорал булып тора.\nҮҙ халҡының тарихы, йыр-моң күңеленә һеңеп, шул нигеҙҙә тәрбиәләнгән, тыуған ерен, ғәзиз әсәһе кеңек һөйгән, йөрәге халҡы менән бергә типкән, халҡы рухы менән, уныңмаҡсаты, үҙ хыялы, үткәне, бөгөнгөһө, киләсәге менән йәшәгән, туған теленең байлығына эйә булып, уның нескәлектәрен аңлаған, үҙенең бөтә булышын халҡына бағышлаған кеше генә тәрбиәле һәм белемле шәхес була ала.\nҒалимдар фекеренсә, бала туған телендә алған белемде бер ҡасан да онотмай. Тәүҙә балалар баҡсаһында, унан мәктәпкә киңәйтә, тәрәнәйтә, нығыта бара. Шулай итеп балаларҙа үҙ туған еренә, халҡына, унан үткәненә, ғөрөф-ғәҙәтенә, ижадына ҡыҙыҡһыныу тәрбиәләү, ихтирам уятыу, милли рухҡа нигеҙ һалыу, милли йыр-уйын-бейеү мәҡәлде туған телдә өйрәтеү мәктәпкәсә йәштән үк балаға йәш үҙенсәлектәренә ҡарап, улар ҡабул итә алған тиклем кимәлдә өйрәтелһә киләсәктә үҙенең кем икәнлеген белгән, ныҡлы рухлы булған быуын үҫәсәк, сөнки бала саҡтағы ишеткәндәр онотолмай, бала үҙенең саф, таҙа күңеленә һеңдерә, тәүге бураҙналар һалына. Башҡорт балаһына үҙ телендә белем биреү, телгә һөйөү уятыу беҙҙең төп бурысыбыҙ булып тора.\nБалалар баҡсаһында бала өсөн уйын-төп эшмәкәрлек, уйын-ысынбарлыҡ. Бала уйында йәшәй, сыныға, үҙаллыҡҡа өйрәнә. Тәрбиә, уҡытыу эшен уйынһыҙ күҙ алдына ла килтереп булмай. Шуның өсөн белемгә өйрәтеү ҙә уйынһыҙ мөмкин түгел. Баланың әңҙемлеген арттырыу өсөн уйын алымын индереү, ҡулланыу киң таралған.\nБала тик уйында ғына туған телдең нескәлектәренә өйрәнә, “телдең рухын” үҙләштерә.\nТуған телгә өйрәтеүҙең тағы бер мөһим бурысы булып балаларҙың һөйләү телмәрен үҫтереү тора. “Баланың мейеһе бармаҡтарының осонда урынлашҡан”, -тигән әйтем бар.\nЫсынлапта бармаҡтар ни тиклем күберәк күнегеү башҡарһа, улар шул тиклем аҡыллыраҡ була. Шулай уҡ бармаҡ хәрәкәте менән телмәр ңҫеше араһында бәйләнештәр бар. Шуның өсөн, “бармаҡ уйындарын” ҡулланып телмәрҙе лә, бармаҡ эшмәкәрлегендә үҫтереп була, балала ҡыҙыҡһыныу ҙа көсөйә.\nБала нимә күрә, ишетә, күҙәтә-барыһы ла уның телмәрендә сағыла. Уның өсөн һөйләгән һүҙе-асыш, образ, бәләкәй генә әкиәт, тормош тәжрибәһе.\nТелмәр үҫтереүҙә шиғыр юлдарын хор менән һөйләү мөһим роль уйнай. Ысынлап та, әгәр кескәйҙәр төрлө сараларҙа башҡалар менән бер тиң ҡатнашмаһа, үҙ-ңҙенә ышаныс юғалыуы, кәмһенеү тойғоһо уяныуы ихтимал.\nБалаға туған телде өйрәткәндә бик күп алымдар өулланырға була һәм эш барышында тел өәҙерен аңлай белергә, туған телгә, уның матурлығына һөйөү уятырға бурыслыбыҙ.\nӘгәр баланы бала саҡтан уҡ телгә ихтирамлы итеп тәрбиәләһәң, ул белемгә ынтылыусан, телгә зирәк, кеше менән аралашыусан булып ңҫә, телмәре лә ңҫешкән була. Туған телендә яҡшы һөйләшә белгәндә генә, бала үҙенең фекерен асыҡ, аныө һәм дөрөҫ итеп әйтеп бирә ала.\nДәрестәр балаларҙы ялҡытмапйынса, мауыҡтырғыс уйын формаһында, ҡулланма материалдар ҡулланып үткәрелһә күпкә файҙалыраҡ. Мәҫәлән, математик төшөнсә!ләрҙе өйрәтеү дәресендә балалар төрлө эштәр үтәп, “бәләгә тарыған әкиәт батырҙарын ҡотҡаралар” “урманға барып” унда осраған геройһың һорауҙарына яуап биреп, ундағы ҡоштарҙы, йәнлектәрҙе һанап, сағыштырып, урындарын билдәләп, һанарға өйрәтәләр.\nӘ инде “экологик һуҡмаҡ” буйлап йөрөп бөжәк, сәскә, үҫемлектәр донъяһы менән танышалар, уларҙы һындырмаҫҡа, тапамаҫҡа, дөйөм алғанда, тәбиғәттә ңҙ-ңҙен тоторға, тәбиғәтте һаҡларға өйрәнәләр, әкиәт батырына өйрәтәләр.\nТуған телде өйрәнеүҙә төрлө мәҙәни саралар, иртәлектәрҙең дә роле ҙур. Мәҫәлән, “Ҡаҙ өмәһе” “Нардуған” ..... һ.б. балалар туған телдә шиғыр, бейеү, уйын өйрәнә.\nМәҡәл аша яҡшылыҡты ямандан айырырға өйрәнә. Гөмүмән, үҙ телендә һөйләшкән бала киләсәктә лә милләтенә тоғро булып үҫәсәк!


Өфөлә ВИЧ-инфекцияға аноним һәм бушлай тест үтергә мөмкин // Йәмғиәт | новости башинформ.рф\nӨфөлә ВИЧ-инфекцияға аноним һәм бушлай тест үтергә мөмкин\n16:34, 7 апреля 2016 Йәмғиәт\nӨФӨ, 2016 йыл, 7 апрель. /«Башинформ» мәғлүмәт агентлығы, Эльмира Сабирова/.\n13 апрелдә иртәнге сәғәт 10-дан көндөҙгө 3-кә тиклем «ВДНХ-Экспо» күргәҙмәләр комплексының беренсе ҡатында ВИЧ-инфекцияға аноним һәм бушлай тест үтергә мөмкин.\nБашҡортостан Республикаһының СПИД-ҡа һәм йоғошло ауырыуҙарға ҡаршы көрәш һәм иҫкәртеү үҙәгендә хәбәр итеүҙәренсә, бармаҡтан ҡанды уларҙың белгестәре ала. Процедура бер ниндәй ауыртыуһыҙ башҡарыла. Һөҙөмтәләр 15 минуттан әҙер була. Мөрәжәғәт иткән һәр кемгә тейешле консультация бирелә. Тәүгеләрҙән булып килгән 100 кеше бүләккә ВИЧ-инфекцияны иҫкәртеү буйынса «Ынтылыш» һәм «Ҡыҙыл билдә» исемле нәфис фильмдар дискын аласаҡ.\n«Ҡыҙыл таҫмалы көн» акцияһы «Башҡортостанда һаулыҡ һаҡлау аҙналығы» медицина форумы сиктәрендә уҙғарыла. Акцияның исеме осраҡлы һайланмаған. Ҡыҙыл таҫма — ВИЧ-инфекция менән көрәш символы. Сара барышында теләгән һәр кем ВИЧ-инфекцияға һәм СПИД-ҡа ҡағылышлы һорауҙар буйынса белгестәр менән кәңәшләшә, үҙенең зарарланыу хәүефен баһалай ала, шулай уҡ ҡыҙыл таҫма һәм сирҙәрҙе иҫкәртеү буйынса әҙәбиәт бирелә.\nТеги: һаулыҡ һаҡлау,вич-инфекция,тест


Алла нисек йыуата? — Күҙәтеү манараһының ОНЛАЙН КИТАПХАНАҺЫ\nw16 сентябрь 3—4 бб.\nАлла нисек йыуата?\nҒАЙСА ҠАЙҒЫРҒАНДАРҘЫ ЙЫУАТЫУҘА НИНДӘЙ РОЛЬ УЙНАЙ\nБРОШЮРАНЫҢ ТЕМАҺЫ: | ҺЕҘ ҠАЙҘАН ЙЫУАНЫС ТАБА АЛАһЫҒЫҘ?\nИлсе Павел Йәһүәне* «барлыҡ ҡайғыларыбыҙҙа» «һәр яҡлап йыуатыусы Алла» итеп тасуирлаған (2 Коринфтарға 1:3, 4). Шулай итеп Изге Яҙма беҙҙе Алланың һәр кемде, тормошонда ниндәй генә ҡайғы булмаһын, йыуата алыуына ышандыра.\nӘлбиттә, Алла беҙҙе йыуатһын өсөн, беҙ үҙебеҙ ҙә нимәлер эшләргә тейеш. Мәҫәлән, табип менән осрашмаһаҡ, ул беҙгә нисек ярҙам итә алһын? Изге Яҙмала былай тиелгән: «Ике кеше осрашырға алдан һөйләшмәһә, юлға бергә сығырмы?» (Амос 3:3). Шуға күрә Алла Һүҙе: «Аллаға яҡынлашығыҙ, һәм Ул һеҙгә яҡынлашыр», — тип өндәй (Яҡуб 4:8).\nБеҙ Алланың үҙебеҙгә яҡынлашырға теләүен ҡайҙан беләбеҙ? Беренсенән, ул ярҙам итергә теләүе хаҡында ҡат-ҡат әйтә. (Рамканы ҡарағыҙ.) Икенсенән, беҙҙә Алланың йыуатыуын тойған кешеләрҙең — боронғо заманда һәм хәҙерге ваҡытта йәшәгән реаль кешеләрҙең миҫалдары бар.\nБөгөн Алланан ярҙам эҙләгән кешеләр кеүек, Дауыт батша ла күп ҡайғы кисергән. Бер ваҡыт ул: «Һиңә ярҙам һорап ялбарғанда... үтенестәремде ишет», — тип доға ҡылған. Алла уға яуап биргәнме? Эйе. Дауыт былай тип өҫтәгән: «Мин унан ярҙам күрҙем, шуға күңелем һөйөнә» (Зәбур 28:2, 7).\nЙәһүә Ғайса пәйғәмбәргә кешеләрҙе йыуатыуҙа төп роль тапшырған. Шулай итеп, Ғайсаны ергә ебәргәндә, Алла уға ҡушҡан йөкләмәләрҙең береһе «китек күңеллеләрҙең яраларын бәйләү» һәм «ҡайғырғандарҙың барыһын йыуатыу» булған (Ишағыя 61:1, 2). Пәйғәмбәрлек ителгәнсә, Ғайса «йонсоған һәм ауыр йөктән интегеүселәр[гә]» айырыуса иғтибарлы булған (Матфей 11:28—30).\nҒайса кешеләрҙе төрлөсә йыуатҡан: аҡыллы кәңәш биргән, игелек күрһәткән, ә ҡайһы саҡта хатта ауырыуҙарҙан һауыҡтырған. Бер көндө махау сиренән интеккән кеше Ғайсанан: «Әгәр теләһәң, мине таҙарта алыр инең», — тип үтенгән. Ғайса, уны йәлләп: «Эйе, теләйем. Таҙарын!» — тигән (Марк 1:40, 41). Шунда теге кеше һауыҡҡан.\nХәҙерге ваҡытта Ғайса ерҙә түгел һәм беҙҙе шәхсән рәүештә йыуата алмай. Әммә уның атаһы Йәһүә, «һәр яҡлап йыуатыусы Алла», мохтаждарға ярҙам итеп тора (2 Коринфтарға 1:3). Алла кешеләрҙе ниндәй дүрт ысул ярҙамында йыуата?\nИзге Яҙма. «Элек Изге Яҙмала яҙылғандарҙың барыһы ла, улар биргән сабырлыҡ һәм йыуаныу аша өмөтөбөҙ булһын өсөн, нәсихәт итеп яҙылған» (Римдарға 15:4).\nАлланың изге рухы. Ғайса үлгәндән һуң мәсихселәр йыйылышы йыуатыуға бик мохтаж булған. Изге Яҙманан күренгәнсә, Алла мәсихселәрҙе үҙенең изге рухы — эш итеүсе ҡеүәтле көсө ярҙамында йыуатҡан (Ғәмәлдәр 9:31). Изге рух аша Алла һәр төрлө шарттарҙа һәр бер кешене йыуата ала.\nДоға. «Бер нәмә тураһында ла борсолмағыҙ... Алла алдында теләктәрегеҙҙе... белдерегеҙ. Шулай булһа, һәр аҡылдан юғарыраҡ булған Алла именлеге йөрәктәрегеҙҙе һәм уй-фекерҙәрегеҙҙе... һаҡлар», — тип кәңәш ителә Изге Яҙмала (Филиптарға 4:6, 7).\nИмандаштар. Ҡараштарыбыҙҙы уртаҡлашҡан дуҫтар беҙгә ысын йыуаныс килтерә ала. Илсе Павел үҙенең хеҙмәттәштәре хаҡында, мохтажлыҡта һәм ғазаптарҙа «улар миңә күңел йыуанысы» булдылар, тигән (Колосстарға 4:11; 1 Фессалоникаларға 3:7).\nӘммә һеҙҙең бындай һорау тыуғандыр: «Быларҙың барыһы нисек ғәмәлгә ашырыла?» Әйҙәгеҙ, үткән мәҡәләлә иҫкә алынған ауырлыҡтар менән осрашҡан кешеләрҙең миҫалдарын ентекләберәк ҡарап сығайыҡ. Шул кешеләр кеүек, һеҙ ҙә Алланың «әсә балаһын йыуатҡан кеүек, мин дә һеҙҙе йыуатып торормон» тигән йән йылытырлыҡ вәғәҙәһен әлеге көндә лә үтәүенә инана алырһығыҙ (Ишағыя 66:13).\nИзге Яҙмала әйтелгәнсә, Йәһүә — Алланың исеме.\nАлла ысындан да беҙҙе йыуатырға теләйме?\n«Һин, эй Йәһүә, ярҙамсым һәм йыуатыусым минең» (Зәбур 86:17).\n«„Йыуатығыҙ, минең халҡымды йыуатығыҙ“, — ти һеҙҙең Аллағыҙ» (Ишағыя 40:1).\n«Йәһүә былай ти: „...Әсә балаһын йыуатҡан кеүек, мин дә һеҙҙе йыуатып торормон“» (Ишағыя 66:12, 13).\n«Хәсрәтлеләр бәхетле, сөнки уларҙы йыуатырҙар» (Матфей 5:4).\n«Үҙегеҙҙең бөтә мәшәҡәттәрегеҙҙе Аллаға йөкмәтегеҙ, сөнки Ул һеҙҙең хаҡта ҡайғырта» (1 Петр 5:7).


Өфө ҡыҙы «Рәсәйҙең иң сибәр стюардессаһы-2015» исеменә дәғүә итә // Йәмғиәт | новости башинформ.рф\nӨфө ҡыҙы «Рәсәйҙең иң сибәр стюардессаһы-2015» исеменә дәғүә итә\n17:44, 5 ноября 2015 Йәмғиәт\nӨфө ҡыҙы «Рәсәйҙең иң сибәр стюардессаһы-2015» исеменә дәғүә итә Фото: конкурстың рәсми сайтынан\nӨФӨ, 2015 йыл, 5 ноябрь. /«Башинформ» мәғлүмәт агентлығы, Эльмира Сабирова/.\nӨфөнән Лиана Попова «Рәсәйҙең иң сибәр стюардессаһы-2015» исеменә дәғүә итә. Башҡорт дәүләт университетының башҡорт филологияһы һәм журналистика факультетын тамамлаған, хәҙер иһә «Аэрофлот» авиакомпанияһында стюардесса булып эшләгән ҡыҙ конкурстың финалына сыҡты. Бәйгелә ҡатнашыу өсөн меңгә яҡын ғариза килгән, шуларҙың 70-е һайлап алынған һәм 26-һы ғына финалға үткән.\nКонкурстың рәсми сайтында хәбәр ителеүенсә, стюардессаларҙы тышҡы ҡиәфәтенә ҡарап ҡына баһаламағандар. Ҡыҙҙарға үҙ эшенең оҫтаһы булыуын күрһәтергә тура килгән. Бигерәк тә экстремаль хәлдәрҙә эш итеүгә ҙур иғтибар бирелгән. Ҡатнашыусылар инглиз телен, самолеттың авария-ҡотҡарыу ҡорамалдарын, тәүге медицина ярҙамы күрһәтә, һауа судноһы бортында сервисты ойоштора белеү буйынса тест үткән. Һуңғы әңгәмәләшеүҙә улар жюри ағзаларының төрлө һорауҙарына яуап биргән.\nЭшендә генә түгел, ғаиләһендә лә бәхетле (ул тормош иптәше менән өс йәшлек ҡыҙ тәрбиәләй) Лиана Попова өсөн «Бәйләнештә» селтәрендә конкурстың рәсми битендә тауыш бирергә мөмкин.\n«Рәсәйҙең иң сибәр стюардессалары-2015» бәйгеһенең финалы 26 ноябрҙә Мәскәүҙәге Мюзик-Холда уҙа.


Мәғариф өлкәһен камиллаштырыу маҡсатҡа ярашлы башҡарылды\nБыл турала бөгөн тармаҡ министры Әлфис Ғаязов Дәүләт Йыйылышы Ҡоролтайҙа үткән хөкүмәт сәғәтендә белдерҙе.\nСираттағы пленар ултырышта республиканың мәғариф усаҡтарында башҡарылған камиллаштырыу сәйәсәте һөҙөмтәләре барланды. Әлфис Ғаязов әйтеүенсә, һуңғы йылдарҙа башҡарылған үҙгәртеп ҡороуҙар белем биреү сифатын күтәрергә, уҡытыусыларҙың абруйын арттырырға форсат бирҙе. Мәктәптәрҙе компьютерлаштырыу ҙа әүҙем башҡарылды. Элегерәк мәҫәлән, 17 уҡытыусыға бер электрон иҫәпләү ҡоролмаһы тура килһә, әле 6 уҡыусы бер компьютер менән файҙалана. Берҙәм Дәүләт имтихандары буйынса ла республиканың ҡаҙаныштары байтаҡ, тигән фекерҙә Башҡортостандың мәғариф министры.\nСираттағы пленар ултырышта Дәүләт Йыйылышы Ҡоролтай яҙғы сессиялағы эшмәкәрлегенә йомғаҡ яһаны. Бөгөн фекер алышыуға барлығы 19 закон проекты ҡаралды, шуларҙың 14-е өсөнсө уҡыуҙа ҡаралды. Яҙғы сессия барышында республика парламенты хәл иткес закондар ҙа ҡабул итеп өлгөрҙө. Шуларҙың береһе Башҡортостан Республикаһы Конституцияһының айырым пункттарына үҙгәрештәр индереүгә ҡағыла. Төҙәтмәгә ярашлы, 2015 йылдан Башҡортостан Республикаһы етәксеһенең атамаһы Башҡортостан Республикаһы башлығы тип үҙгәртелә.


«Киске Өфө» гәзитенең сайты - КИНӘЙӘЛЕ ИШАРАМЫ, ӘЛЛӘ ЯБАЙ ҺҮРӘТМЕ? - 2018 - Мәҡәләләр\nБөгөн йәштәргә ниндәй тәрбиә бирелә? Пионер, комсомол тәрбиәһе үткән быуын ошо хаҡта ниҙәр уйлай?\nКИНӘЙӘЛЕ ИШАРАМЫ, ӘЛЛӘ ЯБАЙ ҺҮРӘТМЕ?\n"Йөрөгән аяҡҡа йүрмә эләгә", тигәндәй, йөрөп ятһаң, мотлаҡ берәй ҡыҙыҡлы хәлгә йәиһә сетерекле осраҡҡа тап булаһың бит ул. Хәлдәрҙең ундайҙары ғәҙәттә ер-һыу, урман-ҡырҙар менән бәйле була.\nШулай йәйге матур көндәрҙең береһендә 10 һәм 8 йәшлек ейәнсәрҙәремдең - Таһир Кусимов исемендәге гимназияның 5-се, 3-сө синыф уҡыусылары Ләйлә менән Лизаның - үтә ныҡышмалы үтенеүҙәренә ҡаршы тора алмайынса, үҙебеҙсә сәйәхәткә сығып киттек. Унан алда ла йә Ирәндеккә, йә Уралтау һыртына йөрөштөргөләй инек. Был юлы ҡыҙҙарыма легендар Һаңғала (Ханҡала) тауын, ундағы Ҡараһаҡал батыр мәмерйәһен күрһәтеүҙе маҡсат итеп ҡуйҙым. Төрлө мажараларға әүәҫ ҡыҙҙарға саф йәшмәнән торған оло тау бик оҡшаны. Ә бына уларҙың "Ни өсөн ул төрлө төҫтәге (ҡыҙыл, йәшел, күк, ҡара) йәшмәләрҙән тора?" тигән һорауына аныҡ ҡына яуап таба алманым. Ысынлап та, тауҙарҙың яҡын-тирәләгеләре ябай таштан, ә Һаңғала бер үҙе йәшмәләрҙән хасил. Әлеге феноменды нисек аңлатырға?\nРиүәйәттәр буйынса, ошо тау битләсендә илбаҫар Сыңғыҙ хан ғәскәрен ял иттереп киткән, үҙебеҙҙең Ҡараһаҡал батырыбыҙ төйәкләп, көс йыйып торған. Миңә ҡалһа, риүәйәттәр ысынбарлыҡҡа тап киләлер. Ни өсөн тигәндә, тау тирәһендәге бик күп ҡорғандар ошоноң тере шаһиттары. Боронғо ҡорғандар бар икән, тимәк, ул урында ҡораллы яу, ҡан ҡойош булған. Башҡорт ғәскәренең башлығы Ҡараһаҡалға яугирҙәре йәшмәне соҡоп, ышыҡ урын да эшләгәндәр. Мәмерйә тигәндәре тап кеше ҡулы, кеше көсө менән яһалған ҡыуышҡа оҡшай. Унда еңел генә күтәреләм, анһат ҡына баҫып алам тимә. Таш ҡыуыш шул ҡәҙәре йәтеш, уңайлы урында, уға кеше күҙенә салынмайынса, һиҙҙермәйенсә яҡынлашыуы мөмкин түгел. Әйтергә кәрәк, Сыңғыҙ ҙа, Ҡараһаҡал да ифрат уңайлы урынды һайлаған. Тауҙа ҙур ғәскәргә һәр төрлө хәүеф-хәтәрҙән, ел-ямғырҙан ышыҡланыр урын етерлек.\nӘллә ҡайҙарҙан күҙгә ташланып, һерәйеп торған мөһабәт тауҙың иң бейек нөктәһендә кемдеңдер ҡәберлеге бар. Бәғзе бер олораҡтар, унда ниндәйҙер батыр ерләнгән, ти торғайны. Мәгәр шулай икән, уның аҡтарылып ташлап, урынында тәрән соҡор өңөрәйеп ҡалыуы үтә йәмһеҙ күренеш. Ерем-һыуым, ватаным, тип баш һалған батырҙарыбыҙға ҡарата ундай мөнәсәбәт булырға тейеш түгел. Ныҡ төпсөнөп һорашҡан ейәнсәрҙәремә: "Был соҡор квартал сигенең билдәләнеше", - тип аңлатҡан булдым инде. Алдаштым, ул сик арыраҡ ине.\nҠыҙҙарҙы ғәжәпкә ҡалдырғаны емештәре ҡыҙарып бешкән бер метр ғына бейеклектәге мышар (миләш) ағастары булды. Ул ағастың әрһеҙлегенә үҙем дә аптыраным. Диңгеҙ кимәленән 700-800 метр таш бейеклектә, туҡтауһыҙ ыжғыр ел, ҡышын һыуыҡ, йәйен томра аҫтында емеш биреп ултыр әле. Бында ҡарға бутҡаһының иҫәбе-һаны юҡ, йыуаһының тәме үҙенә бер башҡа. Тимерлеккә күмер әҙерләү маҡсатында йығып алынған йыуан ҡарағас төпһәләре күп. Шауҙырҙап емерелгән ҡаяһынан аҫҡа ҡараһаң, башың әйләнә. Ә ҡыҙҙарыма ҡыуаныс, улар бөгөн ун бер, ун ике быуын олатайҙарының изге төйәген күрҙеләр, олатайҙарының эҙен һаҡлаған һуҡмаҡтар буйлап үттеләр. Ҡыҫҡаһы, тарих менән аралаштылар.\nШулай йәшмә тауҙың бер осонан икенсеһенә барып сыҡтыҡ. Ошонда һәләк булып баш һалған батырҙар рухына бағышлап, намаҙ уҡыныҡ, доға ҡылдыҡ. Улар риза булып ҡалғандарҙыр, тигән өмөттәмен.\nТауҙың төньяҡ битләүенән һутлы бөрлөгән, ҡурай еләге сүпләй-сүпләй төшөп барғанда ташҡа баҫылған сәйер генә һүрәткә тап булдыҡ. Һүрәттән ҡамсат бүрек кейгән башҡорт яугиры ҡарап тора төҫлө. Үҙе көлөмһөрәп йылмайғандай ҙа һымаҡ. Йәшмә таштағы төҫлө рәсем ҙур түгел, усҡа һыймалы. Мин уны яҫы таш менән ҡаплап киттем. Таш булһа ла, ел-ямғыр теймәһен. Хәйер, ул ысынлап та һүрәтме, әллә тәбиғәт-әсәбеҙ тыуҙырған сираттағы мөғжизәме? Бәлки, ошо ерҙә азатлыҡ хаҡына ҡан ҡойған башҡорт батырҙарының рухы тыныслыҡ тапҡан, уны һаҡлағыҙ, тигәнерәк юғарынан төшкән ишаралыр? Уныһын ҡапыл ғына әйтеп булмай. Ә бына ошо мөғжизәне ошоғаса бер кемдең дә күргәне булмағанлығына иманыбыҙ камил.\nӘлбиттә, ҡайтышлай, юл буйынса ҡыҙҙарым мине теге серле һынға ҡағылышлы һорауҙар менән күмде. Килә торғас хатта, ул Ҡараһаҡал батыр һүрәте булырға тейеш, тигән ҡарарға килделәр. "Ә, бәлки, кем белә..." тип уйлап ҡуйҙым үҙем дә. Тәүтормош рәссамы дөм-ҡараңғы Ташөй мәмерйәһендә (Шүлгәнташ) һәр төрлө хайуандар һынын мәңгеләштереп ҡалдыра алғанды, ниңә батыр йөрәкле сардарыбыҙ һүрәтен төшөрмәҫкә, ти? Был, әлбиттә, бары тик фараз ғына. Шулай ҙа кем белә, бәлки... Һәммәбеҙгә мәғлүм: ысынбарлыҡ фараздарҙан тыуа...\nЯҙылған: 18.12.18 | Ҡаралған: 636\nИғтибар! Быйылғы йылдың икенсе яртыһы өсөн ПР905 индекслы аҙналыҡ "Киске Өфө" гәзитенә 17 июнгә тиклем ташламалы хаҡ менән - 619 һум 08 тингә яҙылырға мөмкин. Был миҙгелдә лә гәзитебеҙгә яҙылып, квитанцияларын редакцияға ебәргәндәр араһынан кемдәрҙер матур ғына китаптарға эйә буласаҡ. Почтальондар ҙа бүләкһеҙ ҡалмаясаҡ. Гәзит уҡыусыларыбыҙ "Киске Өфө" - бүләгем" акцияһына ҡушылып, баҫмабыҙҙы атай-әсәйҙәренә, мәктәптәргә, дуҫтарына яҙҙырып бүләк итә ала.


16 сентября 2015 — 15:40\nИспанияла хайуандарҙы яҡлаусылар менән Торо де ла вега байрамында ҡатнашыусылар һуғышҡан. Был байрамдың асылы шунда-үгеҙ урам буйлап кешеләрҙе баҫтыра. Ахыр сиктә уны һөңгө ҡаҙап үлтерергә тейештәр. Хайуандарҙы яҡлаусылар 120 мең ҡултамға йыйып үгеҙҙәрҙе үлтереүҙе туҡтатырға саҡыра.\nФранция исламистарҙы утҡа тотасаҡ. Ислам дәүләте позициялары буйынса ут асыу бик мөһим, сөнки террорсылар баш ҡалҡытып ҡына ҡалмай, айырым дәүләттәрҙең мөстәҡиллегенә лә янай тигән францияныү премьер министры.\nПхеньян Вашингтонды атом ҡоралы менән ҡурҡыта. Төнъяҡ Кореяла Йонбенда атом комплексы тулы ҡеүәтенә эшләй башлаған. Урындағы сәйәсмәндәр быны Американың дошмандарса сәйәсәтенә тәбиғи реакция тип баһалай.\nСүриәнән 2 меңдән ашыу ҡасаҡ Истамбулдың Байрампаша автовокзалында йыйылған. Улар Грецияға ҡоро юл аша эләгергә иҫәп тота. Мигранттарға йәйәүләп 200 саҡырымдан ашыу юл үтергә тура киләсәк.


Осрашыу ҡытай кеүек эшләнелә - Бөтә донъя видео чат! Бөтә ил, сит ил, бөтә донъя.\nҺуңғы ваҡытта беҙ ҡытай бер нисә осрашыу булды тураһында һорауҙар булдыБыл тема ҡыҙыҡлы, мөһим осрашыуҙар күп кенә мәҙәни яҡынлыҡты нөктәһе ул, шуға күрә мин был турала бер нисә минут һөйләшеп теләр инем. Йыш ҡына ишетергә мөмкин, тип һөйләшә кешеләр, йәки мәҙәни түгел, сөнки был переоцениваться айырма ныҡ, улар шул тиклем күнеккән, хәйер һалыу һәм ҡайһы бер нигеҙ булыр, тип высмеиваться мәҙәни айырмалыҡтар булырға тейеш түгел, сөнки уларҙы водород бар. Бында иң мөһим мәсьәләләрҙең береһе булып тора, йәғни күпкә иртә кейәүгә ҡытай ҡатын-ҡыҙҙары өсөн ҙур баҫым яһай. Шул ваҡытка барып тоташа ла тотороҡло, күп никах хәүефһеҙлек ҡасан кәрәк тигәнде аңлатмай, ләкин, әлбиттә, ҡытайҙың был күренеш ап-һеҙҙең түгел: улар менән тайвандән, кейәүгә сыға етеп, балиғ булғас, әммә элек юл, артыҡ көсөргәнешле. Хәҙерге сағыштырмаса тотороҡло ҡытай бөтә йәш-интернет глобализированный (һаман да эшләй, был һуңғыһы, ысынлап) илдә әйбер, әгәр ул һәм мәҙәниәт тамамланған, үткән йыл, вафат булыуын ауыр иҫке ғәҙәт. Шулай уҡ быуынға мәсьәләне ҡарап, уларға бында уйнаған ролдәре: леди матур, без инде ул ҡыҫыу ата-әсәһе, олатаһы һәм өләсәһе тора ни, кем ошо баҫым яһап, кейәүгә сығыу өсөн, бәлки, һеҙ үҙегеҙ теләгән йәки үҙе лә ҡыҙыҡһына. Был бара, сөнки һеҙ өләсәһе һәм олатаһы, ә бәлки (йәғни ҡарап, һеҙ ҡайҙа ҡытай ҡушылдығы) баһалаусылар һаман да тотороҡлолоҡҡа ғаилә, бигерәк тә, һеҙҙең ваҡытта, һеҙ булышырға ваҡыты һәм иҫәпкә тотороҡһоҙлоҡ. Ысынлыкта, мин бер ҡыҙ менән осрашып, шул урыныңда тора ғына, улар инде өләсәй һәм уның ата-әсәләр хуплай, сөнки мөмкин тип, күҙ алдына ла береһе лә был урын бик мәрәкә булды. Һеҙҙең быуын яҡшы ҡатын-ҡыҙ булырға мөмкин хәлдә, беренсе, һайлап романтик азатлыҡ бар, һәм ул һеҙ тейеш булған был төрө, өсөн һеҙгә мөнәсәбәте һеҙҙең ҡасан ҡабул ителгән ҡарар - был тәңгәлдә тонна мәҙәни генә түгел, һеҙ уларҙы сигенергә мөмкин. Тотоғоҙ: һеҙҙең ҡарап, был ҡараш менән мөнәсәбәте, ата-әсә түгел, үҙҙәре ҡулланыу, һәм никах мөнәсәбәттәр сифатында йәки ориентир. Әгәр һеҙгә уңайлы булһын өсөн ата-әсәләр һәм башҡа ғаилә ағзаларының никахҡа ингәнгә түгел, ә романтик өсөн, улай түгел һәм күп туҙбаш, һеҙ ярҙам итеү өсөн партнерҙар табырға романтик, ул һеҙҙең менән бәйләнеш булыуы бик мөмкин. Шул уҡ ҡыҙҙар, алда телгә тураһында мин - һинең атайың, һине армия командиры булған ата-әсәләр никах үткәрәбеҙ, һәм мин ваҡыт һорар һин, уйлаттың һин, ысынлап та, һиңә нимә тыңлап тора сәбәптәр буйынса совет кешеләре менән осрашыу, улар беркасан ла осраштык? Был осрашыу мөнәсәбәттәрҙе йыш ҡына ҡыйынлыҡтар килтергән һәм ата-әсәһе йәл.\nБәлки, һеҙ туй ҡытай баҙарында тураһында шомло уҡыусылар, ата-әсәһе ҡайҙа ябынған өҫтәл, ул үҙенең потенциаль партнерҙарын һәм рекламировать өлкән ҡыҙы.\nШуға ла ҡытайҙарҙа иң яҡшы ҡатын күпселек үҙе белмәгән эше булһа ла, һаман да баҙарҙа никахы киң таралғас, хатта был ҡала көнбайыш, Шанхай кеүек. Шул уҡ ваҡытта көнбайыш менән даими бәйләнештә булыуы мөмкин түгел заполнить текәп ҡараны һәм кемдер, ҡытай ҡабул смс ебәреү-көнөнә бер нисә тапҡыр шылтырата йә ки, хатта йыраҡ түгел тағы ла етди мөнәсәбәттә була.\nБыл айырма мәҙәни конкрет, минең тәжрибәһе булған оло сәбәбе, ни өсөн шулай күп ара мөнәсәбәттәр уңышһыҙлыҡҡа тарый, мин беләм, тип ҡыҙы, мине ул ҡаршы, икенсе көндө мин төшкө биш тапҡыр яҙа тиклем - етди минең өсөн дә, һинең өсөн стандарт ә процедура.\nИрҙәр, ҡағиҙә булараҡ, бөтә ҡытай сүгәләне ҡарар ҡабул итергә тейеш, һәм был бик етди ҡараған ҡайһы бер ҡыҙы. Мин бер ҡыҙҙан һорағайны, уны эшләргә теләп, осрашыу һәм яуап алманы. Шулай уҡ ҡабул ителгән үҙең менән дуҫыңды алып, ике осрашыуҙа ла - был эскорт күберәк оҡшаған, йәки һаҡлыҡ тампон. Һәр осраҡта, бөтә тимәк, ҡытай, хатта әгәр кем менән осрашыу һин-әллә ысын, туй, тигәндәй, өҫтәл. Әгәр үҙен был хатта уның өсөн мөһим түгел, ул барыбер бар ине,-тип аҡыл биреү, уны тәрбиәләү һәм ата-әсә булғанда ғына һәр тапҡыр, уның ҡасан күргән улар. Һөҙөмтәлә һирәк осрай яҡынлығы күпкә никахҡа тиклем ҡытай, көнбайышҡа ҡарағанда, йәш кенә булһа ла, урбанизировать ҡытайҙар. Йәғни эште, ай-һай, әгәр һеҙ партнерҙар эҙләү интим яҡынлығы, йәғни ҡаты, тигән фараз на горизонте - никах. Әммә ҡайһы саҡта был ҡағиҙәгә артыҡ йомшаҡ ҡытайҙар өсөн, ул сит ил кешеләре менән осрашыу, был һәр ваҡыт шулай. Ир-аттар өсөн, ҡағиҙә булараҡ, барыһы ла ҡәтғи: ул никах түгел мөкиббән кире иреклеге срогын иҫәпләү (экспедиций феномен булараҡ билдәле йыш ҡына шулай уҡ"ҡатын-ҡыҙ ҡалаһы", баҫымын һәм ғаилә, ҡағиҙә булараҡ, еңел ни, улар нимә өсөн коллегалары-ҡатын-ҡыҙ. Һүҙҙәренән башҡа, бер ниндәй ҙә өҫтәмә юҡ баҫымы. Беҙ һеҙҙең менән һалым талаптары тураһында һөйләгәндә, йыш ҡына ир-егет тап уларға тура килә, хоҡуғын алыу өсөн яҡшы партнер була: йорттарҙы, автомобилдәрҙе булып торалар һәм даими эш де-факто талаптар даирәһе өсөн бик күп осрашыуҙар, бер нисә өҫтәмә ген ә дисбаланс миллион ир-егет, ҡатын-ҡыҙ йыш ҡына үҙебеҙҙә булған мөмкинлектәрҙе придирчивый бик мөмкин. Мин ҡыҙым янында булғанда, уларға, уның ҡасан ҡытай егете менән осрашып, аталана, уның айырыуса тулҡынландырғыс түгел, бар йәки юҡ, уның машинаһы. Осрашыу ваҡытын тәғәйенләй һәм уның һүҙе-һүҙ шунда уҡ башҡа уңышҡа ышанмау мөмкин түгел, уның өсөн осрашырға тырыштыҡ. Дөйөм алғанда, тәүге никах мәҙәни баҫым яһап, ҡатын-ҡыҙҙар өсөн бигерәк тә, аңлатып, уны тултырыу һәм кәрәк түгел тип таныштырып оло мәғәнәһе күпкә легкомысленно урынлашҡан. Хәҙер, һеҙ ҡасан таныштығыҙ ҡытай мәҙәниәт тураһында аҙ беләм, ҡараһаҡ, улар романтиканы тураһында идеаль партнер ҡытайҙар тип әйтә алам. Был дәрес yoyo ҡыт - ҡыт кеше менән аралаш урамда курс менән интервью. Был телдең төп нөктәләрен ҡыйратып һуң ян ян ҡыҫҡа интервьюһында, улар яуап таба. Михаэль алты йылда шанхай хурвитц үткәрәләр, юҡ-бар менән шөғөлләнергә, ял һәм мәҙәни һәм тел өсөн көнбайыш ҡытай араһында еңергә ярҙам итә. Бизнес өйрәнеп ҡайта аҡш, ҡытай музыка регги Майкл, үҙенең тыуған баскетбол командаһы,"Вашингтон Волшебник", горстка һәм татуировканы була, аңлатырлыҡ түгел, уны күрергә. Һәр номерын индергәндән һуң пиньинь тонда ижекләп, ә һуңынан басыгыз был төймәгә үҙгәртергә, үҙгәртеү өсөн уларға тамға менән алмашынып то.\nδεν Καταχωρήστε την Ιστοσελίδα ε.\nегет танышырға онлайн 18 онлайн ч рулетка видеочивать ҡарап видеочить танышты видео менән танышты бушлай таныша смотреть видео танышты видеочивать пар башҡа ҡыҙҙар менән теркәлгән ч рулетка ч танышты рулетка


Ноябрь 2020 — Мәрйәм Бураҡаева сайты\nЭпос нимә тураһында ул? Уҡыусы балаларға аңлатҡан кеүек ябай ғына итеп аңлатығыҙ әле! – тигән үтенес менән мөрәжәғәт итеүселәр бермә-бер ишәйә. Мин бик шатмын. “Урал батыр” эпосы менән ныҡлап ҡыҙыҡһыныусылар арта. Унда кинәйә менән әйтелгән фекерҙәрҙең заман һулышы менән ауаздаш булыуы ҡыҙыҡһындыра икән, тимәк, улар киләсәк яҙмышыбыҙға ҡарата ла битараф түгел.\nЧитать далее «Нимә ул туған тел?»\nЧитать далее «ЭПОС «УРАЛ-БАТЫР» — СОКРОВИЩНИЦА КАНОНОВ ВОСПИТАНИЯ»\n— Яҡшылыҡ еңергә тейеш бит! Ҡайҙа ул яҡшылыҡ?\nРеспубликабыҙҙа ҡуйырып киткән һуңғы күңелһеҙ ваҡиғалар ошондай һорауға килтерәлер. Йәшәйешебеҙҙә ҡара таптар күбәйеберәк китте лә, халыҡта киләсәккә ҡарата өмөтһөҙөрәк уйҙар тыуғылап ҡуя.\nКешелек донъяһында ундай хәлдәр күп булған. Әммә тормош алға бара. Тимәк, ысынлап та, «Урал батыр» эпосында әйтелгәнсә, яҡшылыҡ еңә бара.\nӘ инде яуызлыҡтың өҫтөнлөк алып киткән осраҡтарына ҡарата эпос йөкмәткеһенән сығып шулай тип аңлатырға кәрәктер.\nБашҡорт булыуыма ҡыуанам.\nҒәйрәт тулы олатайҙарға,\nАҡыл тулы өләсәйҙәргә\nЙәнем, ҡаным аша юл һалам.\nЧитать далее «Шиғри уйланыуҙар»\nНи өсөн башҡорт ауылдарында башланғыс кластар тик башҡортса ғына уҡырға тейеш\nХәйерле иртә, Республика! — Йөрәгем ҡушҡанса


Рәсәй халҡына коммуналь хужалыҡ хеҙмәттәре өсөн түләүҙәргә 50 процент ташлама бирелә\nКүп ҡатлы торлаҡта йәшәүселәр көнкүреш ҡалдыҡтарын сортлап коммуналь түләүҙәрен кәметә ала. Был турала Рәсәй тәбиғәттән файҙаланыу министрлығы хәбәр итә. Ведомствола билдәләүҙәренсә, ил халҡын көнкүреш ҡалдыҡтарын айырырға өйрәтеүҙә ташламалар һәм льготалар ҡулланыу һөҙөмтәле буласаҡ.\nМинистрлыҡ ҡалдыҡтар тураһындағы законға үҙгәреш проекты әҙерләп ил хөкүмәтенә тәҡдим иткән дә инде. Макулатура эшкәртеүсе ойошмалар фекеренсә, төҙәтмәләр ҡабул ителгән осраҡта көнкүреш ҡалдыҡтарын сығарыу өсөн ташламаның 50 проценҡа етеүе ихтимал. Хәтерегеҙгә төшөрәбеҙ, былтыр йәмәғәт фекерен өйрәнеүҙә ҡатнашыусы 57 процент рәсәйлеләр ҡалдыҡтарҙы айырып ташларға ризалығын белдергән.


2017 йылға «Атайсал» гәзитенә яҙылыу дауам итә. Ашығығыҙ! 30 декабрҙә Лото-уйын уҙғарыласаҡ. * Кемдәр гәзиткә яҙыла һәм квитанцияһының күсермәһен редакцияға ебәрә, уларҙы шәп бүләктәр көтә! * Электрон вариантҡа яҙылыу—354 һум, йыллыҡ—606 һум. * Сибайҙар һәм Иҫке Сибайҙар редакцияға килеп 530 һумға яҙыла ала. Йыллыҡ подписка—990 һум. * Почта аша яҙылыу хаҡы: 6 айға—551 һум 34 тин. Йыллыҡ подписка—1005 һум 48 тин. *\nКино—кеше күңеленә үтеп инерҙәй иң мауыҡтырғыс сәнғәт ул. Мәғәнәле, юғары зауыҡлы фильмдарҙың оло тәрбиәүи әһәмиәте баһалап бөткөһөҙ. Бала саҡ хәтирәләренән иҫтә ҡалған: ауылға яңы кино килтерһәләр, клуб шығырым тулы була, бар халыҡ берҙәй булып экрандағы тормош менән йәшәй. Ул тамамланғас, ҡыҙҙар һинд сибәркәйҙәре кеүек һылыу булғылары килә, матур, нәзәкәтле итеп һөйләшергә тырыша. Хәрби фильмдар ҡарап күпме егеттәр илһөйәрлек, ирҙәрсә ныҡлыҡ сифаттарын күңелдәренә һеңдерҙе. Былар барыһы ла художестволы фильмдар тураһында, ә тағы документаль, ысын хәл ваҡиғаларҙы, шәхестәрҙе яҡтыртҡан таҫмалар бар бит әле. Уларҙың әһәмиәте бигерәк тә ҙур. Сөнки нәфис фильмдарҙы йылдар үтеү менән икенсе артистар, яңы алымдар менән ҡабатлап була, ә донъянан киткән шәхестәрҙең тормошо ҡабатланмай. Кино—кеше күңеленә үтеп инерҙәй иң мауыҡтырғыс сәнғәт ул. Мәғәнәле, юғары зауыҡлы фильмдарҙың оло тәрбиәүи әһәмиәте баһалап бөткөһөҙ. Бала саҡ хәтирәләренән иҫтә ҡалған: ауылға яңы кино килтерһәләр, клуб шығырым тулы була, бар халыҡ берҙәй булып экрандағы тормош менән йәшәй. Ул тамамланғас, ҡыҙҙар һинд сибәркәйҙәре кеүек һылыу булғылары килә, матур, нәзәкәтле итеп һөйләшергә тырыша. Хәрби фильмдар ҡарап күпме егеттәр илһөйәрлек, ирҙәрсә ныҡлыҡ сифаттарын күңелдәренә һеңдерҙе. Былар барыһы ла художестволы фильмдар тураһында, ә тағы документаль, ысын хәл ваҡиғаларҙы, шәхестәрҙе яҡтыртҡан таҫмалар бар бит әле. Уларҙың әһәмиәте бигерәк тә ҙур. Сөнки нәфис фильмдарҙы йылдар үтеү менән икенсе артистар, яңы алымдар менән ҡабатлап була, ә донъянан киткән шәхестәрҙең тормошо ҡабатланмай.\nЮлай Fәйнетдиновтың халыҡ таланттары тураһында төшөрөлгән документаль фильмдары—алтынға тиң оло ҡомартҡы ул. «Хазина» телетапшырыуҙары ваҡытында иң үтемле, тамашасыларҙың көтөп алған тамашаһы ине. Хәҙер ҙә уларҙы халыҡ яратып ҡарай, ләкин экрандарға бик һирәк сыға. Юлай Ишбулды улы Баймаҡ районынан сыҡҡан таланттар тураһындағы документаль фильмдар йыйылмаһын Баймаҡ район китапханаһы фондына бүләк итте.\nРәсәй киноһы йылында был таҫмаларҙы халҡыбыҙға еткереү өсөн «Алтын ҡомартҡы» тип аталған район эстафетаһы үткәрергә ҡарар ителде. Эстафета «Хазина» телетапшырыуында «Беҙҙең яҡташтар» исеме аҫтында һәр ауыл китапханаһында үтте. Уның бик уңышлы үтеүенең төп сере—һәр сарала ауыл хакимиәте башлыҡтары, мәктәп уҡытыусылары, китапханасылар, клуб хеҙмәткәрҙәре, «Ағинәйҙәр», «Атайсалдар ҡоро» ағзаларының берлектә дәррәү ҡуҙғалыуындалыр. Ойоштороу эшендә үҙәк китапхана методик бүлеге мөдире Рәзифә Йәнтүрина, үҙәк китапхананың методист-кураторҙары, бүлек мөдире Зөлфинә Низамова, «Атайсал» клубы рәйесе Борис Хәйретдинов, мәғариф ветерандары Көнһылыу Әхмәтова, Fәлиә Фәхретдинова күп көс һалды. Эстафета райондың 39 ауылында үтеп, төрлө быуын кешеләрен бергә йыйҙы. Кисәләр барышында Юлай Ишбулды улының төрлө йылдарҙа төшөрөлгән телетапшырыуҙары күрһәтелде. Күп ауылдарҙа ул фильм геройҙарының хәтер һәм ҡәҙер кисәһенә әйләнде, сөнки тапшырыуға төшөрөлгәндәр күптән баҡыйлыҡҡа күскән шәхестәр. Иҫке сибайҙар—йыраусы Мәүжиҙә Айытҡолованы, кәрешкәләр—ҡурайсы Нәжметдин Ишбаевты, ниғәмәттәр—атаҡлы фольклорсы Кәрим Дияровты, ишмөхәмәттәр—яугир йырсы Мәхмүт Fәлинды, татлыбайҙар—ҡурайсы Салауат Хәйбуллинды, ишбирҙеләр—оҫта ҡурайсы Данияр Моратовты, өмөтбайҙар—бейеүсе Марсель Мәжитовты, һаҡмарҙар—Мөхәмәт һәм Азамат Ҡәҙерғоловтарҙы, ҡолсоралар талантлы шәхес Хәким Моратовты хөрмәтләп иҫкә алды. Әхмәр ауылында туғандары ҡурайсы Хәбир Байтимеровтың, Яратта Әхмәтовтар аталары Мөхәмәтхәбиб Хәлфетдин улы хөрмәтенә аят уҡытып, ҙур табын үткәрҙе.\nЮлай Fәйнетдиновтың фондында тағы ла ҡабатланмаҫ, баһаһы юйылмаҫ документаль таҫмалар бар. Уларҙа дәүләт эшмәкәре Зекерейә Аҡназаров, тарихсы Әнүәр Әсфәндийәров, яҙыусы Рамаҙан Өмөтбаев, талантлы етәксе Әкрәм Ниғмәтуллин, артист Хәмзә Ҡурсаев, яугир Бәҙри Мәмбәтҡолов, сәсән Шәһәрғәзе Fәбдиев, ҡурайсылар остазы Әҙеһәм Искужин хаҡында бәйән ителә. Был яҙмаларҙы Шүлкә, Юлыҡ, Түбә, Икенсе Этҡол, Сыңғыҙ, Темәс халҡы кинәнеп ҡараны, оло шәхестәр тураһында йылы һүҙҙәр әйтелде, хәтирәләр яңыртылды.\nБынан 20 йыл элек Баймаҡта үткән тәүге «Байыҡ» бейеү бәйгеһенә арналған таҫма яҡташтар өсөн оло бүләк булды. Әкрәм Ниғмәтуллин башланғысы менән ойошторолған был бәйгелә данлыҡлы бейеүсе Мөхәмәт Иҙрисов үҙе ҡатнашып, оло фатихаһын биргән. Буранбай ауылынан Зарифа һәм Фәттәх Аралбаевтар, Үрге Яйыҡбайҙан Әлфиә Иҙрисова, Үрге Иҙрис ауылынан Айытҡол Салихов, Ҡуянтауҙан Урал Боҫҡонов, Әхмәҙиә Хәлитов, Әбделкәримдән Азамат Кәримов, Ишмырҙанан Илмир Йәнбәков, Билалдан Дилара Әхмәтова, Күгиҙелдән Азамат Нарынбаев, Күсейҙән Әүхәҙи Ласынов, Аҡморондан Алтынбай Дурдыев һәм башҡалар ошо сараларҙың төп геройҙары. Билдәле бейеүсе, хореограф, тарихи үҙенсәлекле бейеүҙәр авторы Йәүҙәт Бикбирҙинға арналған документаль фильм Күсейҙә күрһәтелде. Үҙҙәренең талантлы яҡташтарын күсейҙәр онотмайҙар, рәхмәт уларға, ләкин бер нәмә күңелде ҡыра: Йәүҙәт ағай һалған бейеүҙәрҙе башҡарғанда ниңәлер алып барыусылар уның авторлығын әйтмәй. Уйлап ҡараһаң, республиканың күп райондарында уның ижад иткән бейеүҙәре башҡарыла бит.\nЮлай Fәйнетдинов фильмдары нигеҙендә Бөрйән-йылға ауылында мәҙәниәт үҫешенә юйылмаҫ эҙ ҡалдырған ҡаһарман затыбыҙ Вилүр Рәхимғолов, Байыш ауылында мәшһүр ҡурайсы Ташбулат Дәүләтшин, Йомашта данлыҡлы Юнысбаевтарға, Буранбайҙа «Буранбай вариҫтары»на арналған сағыу сара үтте.\nШуныһын билдәләргә кәрәктер: эстафета барышында һәр ауыл үҙенсәлекле, ауылдаштары өсөн күркәм булған сара үткәрергә тырышты.Ә шулайҙа иң тулҡынландырғысы Таулыҡайҙа булды. Байрамда Юлай Fәйнетдинов үҙе ҡатнашты. Ауылдаштары менән бергәләп Таулыҡайҙың 400 йыллығына арналған фильмды ҡаранылар. Таулыҡайҙар хөрмәтле ауылдаштарына оло рәхмәтен белдерҙе.\n«Алтын ҡомартҡы»ның тағы бер маҡсаты «Хазина»ны дауам иттерерҙәй яңы исемдәрҙе асыҡлау ине. Райондың сәнғәте тарихына данлы бит өҫтәрҙәй таланттар бар икән ул! Уларҙы ваҡытында күрә белергә, улар хаҡында фильмдар төшөрөргә кәрәк. Мәҫәлән, Икенсе Этҡолдан Рафаэль Хәлитов, Яңылбикә Арыҫланова, Fәҙелбайҙан Фирғәт Әсәнов, Иҫке Сибайҙан Әлфиә Ибраһимова, Ишбирҙенән Фәнил Хәсәнов, Буранбайҙан Фәттәх һәм Фәнүр Аралбаевтар, Хәбир Раев, Урғаҙанан Рима Fәлинаның, Ҡараталдан Хәмит Кәримов моңдарында башҡорт халҡының мәңгелек йөрәк тибеше сағыла. Үрге Яйыҡбай ауылынан данлыҡлы Рәмил һәм Рәил Хәсәновтар (һүрәттә) эстафетаның йөҙөк ҡашы булды. Улар аһәңле йырҙары, яғымлы ҡурай моңо менән күпме кешеләрҙе дәртләндерә. Көйҙәрҙең тарихын яҡшы белеүҙәре, әле көйләп, әле өзләп ҡурай тотоп сәхнәлә тороуҙары үҙе бер ғүмер. Уларҙың күп уҡыусылары сәнғәт юлынан киткән.\nКүп йәштәрҙе оло сәнғәткә сығарған, бик күп йырҙар авторы, һәүәҫкәр композитор Вилүр Мәүлитовҡа арналған кисә Күгиҙел ауылында үтте. Сарала уның ижадташ дуҫы, билдәле шағир, йырсы Фәнис Сирбаевтың ҡатнашыуы үҙе мәртәбә булды. Улар бергәләп ижад иткән йырҙарҙы халыҡ яратып тыңланы.\nЭстафета үткән һәр ауылда сәхнәгә бик күп таланттар күтәрелде, ауылдаштарын ҡыуындырҙы, уларҙың һәр бер сығышы алтын ҡомартҡыға тиң ине. Йәштәрҙең ҡатнашыуы сараларға айырыуса йәм өҫтәне. Йәнйегет ауылында Фәрүәз Рафиҡов исемле бик шәп егет үҫеп килә, ул—Сибай институтының иҡтисад факультеты студенты. Думбырасы, өзләүсе йырсы егет барыһын таң ҡалдырҙы. Байыштан Инсаф Ҡолмөхәмәтов, Мерәҫтән Раушания Кинйәбулатова, Һаҡмарҙан Рәлиә Ямантаева, Темәстән Байрас Харисов—Баймаҡ бейеүселәре данын дауам итеүселәр. Иҫке Сибайҙан бар яҡлап һәләтле Fайсар Рәхмәтуллиндың сығышы барыһына ла оҡшаны. Кәрешкәнән Гөлнара Казарбаева 6 йәштән «Урал батыр» эпосын яттан һөйләй. Әле ул эпосты ете телдә халыҡҡа еткерә ала. Төбәк конкурсында I урынды алған ҡыҙ Баймаҡ лицей-интернатының 10-сы класында тик яҡшы билдәләргә уҡый. Кәрешкәнән Гүзәлиә Нәбиева скрипкала халыҡ көйҙәрен шундай оҫта башҡарҙы, милләтебеҙҙең музыка сәнғәтенә сағыу бер биҙәк өҫтәне.\nЭстафета тамамланды. Рәсәй киноһы йылында үткәрелгән мәртәбәле сараларҙың береһе булды ул. Һәр үткән байрам күңелгә ниндәйҙер уй-фекер һала, битараф ҡалдырмай, күңелдәге юшҡындарҙы ҡыуа.\nДонъяны баҫып килгән глобализация, бар нәмәне аҡса менән үлсәү йәки әле бер, әле икенсе бәләкәй дәүләт халҡын юҡҡа сығарыу, ҡанға батырыу осоронда йәшәйбеҙ. Ошондай ҡатмарлы заманда юғалып ҡалмау мөһим. Милләтебеҙҙең мең йыллыҡтар аша юғалмай ҡалған тарихы, ҡәҙерле тыуған еребеҙ—Башҡортостаныбыҙ бар. Ошондай илдә, ерҙә тыуғаныбыҙға, киң күңелле, ихлас милләттәштәребеҙ булғанға ҡыуанайыҡ. Тарихи боролоштарҙа, мең төрлө михнәттәр үткәндә лә халҡыбыҙ рухи көсөн һаҡлап ҡала алған. Беҙгә, бөгөн йәшәгәндәргә, ошо хаҡта уйланырға кәрәктер. Милләттең үҙен һаҡларҙай рухи көсө телебеҙҙә, боронғо көйҙәребеҙҙә, ҡурай, думбра моңдарында, ҡаурый ҡәләмебеҙҙә икәнен онотмайыҡ! Сөнки улар һәр кемдең иң нескә, иң саф хистәрен, кешелек сифаттарын ҡуҙғыта торған һәләткә эйә. Юлай Ишбулды улының бөртөкләп йыйған аҫылдарҙан аҫыл алтын ҡомартҡыһын быуындан-быуынға еткереү—мәҙәниәтле кешеләрҙең мөҡәддәс бурысы ул.\nРәми ағай әйтмешләй:\n«Ниндәй фәҡир, ниндәй ярлы кеше,\nЙыр юғалһа күңел түрендә!»\nЙырҙарыбыҙ, моңдарыбыҙ юғалмаһын ине. Йәнә Юлай Ишбулды улындай оло мәҙәниәтле, милләтебеҙҙең бәҫен күтәргән, илһөйәр шәхестәребеҙ йәшәһен.\nпроект авторы, Башҡортостандың атҡаҙанған мәҙәниәт хеҙмәткәре.


Клара Кучковскаяның шиғерләренеңке темаларға пайлығы - Конгресс татар Тюменской области\nSaturday 6 June 2020 / 06:37\nГлавная страница » Новости » Культура » Клара Кучковскаяның шиғерләренеңке темаларға пайлығы\nКлара Кучковскаяның шиғерләренеңке темаларға пайлығы\nЙаңа айаҡҡа пасып киләтеген себертатар шиғрийәтнең себертатарца пулған өлөшө артыҡ сур пулмаса та, төрлө темаларға ҡарайты. Ҡәсерге себертатар телтә иң перенце пулып Клара апа Кучковскаяның шиғерләре цыҡты. Алар “Әйткем киләте…”, “Цыйылмаған ацаҡ” китплар пулып тонйа күртеләр. Туған телебестә Мөнирә Хуснутдинова, Ҡалийа Абайдуллина, Сагит Сагитов, Рәҡип Ибрагимов йасатлар. Пы кешеләр туған телебесне үстергәле, онотмағалы пулған эштә оло эш эшләйтләр тисәм, иц кем оторо килмәс тип уйлайым.\nКлара апа Кучковская себертатар телтә менә инте өцөнцө китабын цығарты. Ул китап песнең туған телебестә генә. Пы китапныңҡы исеме – “Күңелемнән…” – авторның цынныҡта пулған күнеленән цыҡҡан тойоуларын, күңелентә пулған көйөүләрен, күңелентә тыуған әйткесе килгән сүсләрне пелтерәте. Мыны шиғерләрен уғып аңнап пулаты:\nКүңелем минең ҡошцоҡ\nМинең күңелем ҡошцоҡтай —\nТәрәсә төпкә утырып\nТиктән тик моңнанаты.\nКүңелем минең ҡошцоҡтай —\nМөйәшкә йәшенеп кенә\nКүңелемне аңнамайым —\nУл минеңке түгелтәй,\nСыуыҡ йелтә өшөп ҡалып\nАны ҡарлар күмәртәй.\nШиғерләрнең авторның күңеленән цыҡҡанын кел “күңел” тигән сүснең ҡабатланыуынта күргәле пулаты:\n“Теләкләрем” шиғертән —\n…Тошманнарыма таубеҡ пир\nКлара апаның йасҡан шиғерләре төрлө темаларға ҡарайтлар. Мынта уғыуцы туған ауылға сағыныулар, ата-инәне ҡөрмәт итеү, сөйөү, йалғыслыҡ, туслар пелән аралаша пелеү, тошманыңны ҡөрмәт итә пелеү, кешенең тонйатағы урыны турлы уғый алаты.\nПеренцетән алып, йаңа китапның пер өлөш шиғерләре Себергә, себертатар телгә пағышланҡан. Автор туған йерен, туған телен, алар турлы ҡайғырыуын кешеләргә шиғер аша пелтергәле тырышаты:\nПерцак «себертатар» тип\nШаулап көрләп алтыҡ та,\nКөрләп шаулаған эшне\nСантыҡларға салтыҡ та.\nСебер игәнебесне исләйбес\nТың кәрәк цаҡта ғына,\nПырас күкрәк тә ҡағабыс\nПайтасы пулса менә.\nТелебес песнең ата-пабатан\nУл, пағыр, арып талған…\n…Йаратсаҡ ите Себерне\nПуран ҡарлары пелән\nӘгәр инте теле пөтсә,\nСебер Себер пулыр мигән?..\nТуған йер, туған тел темасы себер татарларға Булат Сулейманов темасы пелән пәле пулаты. Мыны Клара апа пелеп, аңнап, ул песнең өцөн олло пулған кешегә шиғерләрентә энтәшәте:\n…Йөс йылға шаулап көрләгән\nПулатыбыс пар ите,\nНинтәй көцлө пулса та,\nУл та тусҡа сар ите.\nЙыллыр үтте, Пулат та йуҡ,\nПес перттә пашҡармаған,\nНей әйттем, ней әйтәйем тип\nҠурғып торабыс аман.\n«Мин – себер» тип ҡаты әйткән\nТағын Пулат табылсын,\nТаштай ҡатҡан йөрәкләргә\nСебер уты ҡабынсын…\n“Пулатның уты” тигән шиғерентә Клара апа Булат Сулеймановны йуҡсытып, ҡәсерге көннән аңа әйтелгәле тейеш сүслерне әйткәле тырышаты:\nӨйгә түгел — йөрәкләргә\nҠәтер таҡтаны ҡағайыҡ,\nЙертә түгел — йөрәкләртә\nПулатның утын йағайыҡ…\n…Суң пулса та уң пулсын тип\n“Пес пертәм, көцлө ҡалыҡ” тип\nЙаңа китапаның игенце пер сур өлөшө Клара апа йаҡыннарына пағышлайты. Пы төргөн шиғерләрентә ул инәкәсен искә алаты, аңа сағынып кән кенә әйткесе килгән сүсләрен әйтәте. Инә тема төркий, татар ижатларта кән йаҡтыртылаты. Пы – төркий ҡалыҡларныңҡы традициясы. Мынта пес инәнең алтынта паш ийеүне күрәбес, инәне ҡөрмәт итеүне тойабыс. Клара апа пы традициятан та ары китмәйте:\nАллам, Аллам тип әйтәбес\nАуыр цаҡларта Аллам тип\nПеренце рәт күс ацҡанта\nЙаныңта инәң пулыр,\nТәғәм пулып ауысыңа\nКүкрәк сөтләре тамыр.\nИнә ҡаҡы – Алла ҡаҡы\nИнә йертә пер генә,\nИнә йөсөнә тиң пулыр\nЙаҡты атҡан көн кенә.\nИнә тип йасыулы пулыр\nЙөрәк эцентә үстерер\nИнә әр палсын та.\nТүрт ишек пулыр, әй, әтәм,\nӨц ацҡыц инәңтә пулыр,\nПерсе пулыр атаңта.\nҮсенең күңелентә пулған сағыныуларны инәкәсенә шиғер аша йеткескәле тырышаты:\nИнәмнең мамыҡ шәле\nШантай йомшаҡ, шантай йылы,\nИнәмнең мамыҡ шәле,\nШәл йабынып йөрөгән цағы\nАман исемтә әле.\nҠысым алып пирте тийеп\nМасайып кәпләйте ите\nПерттә иңенән төшөрмәй\nТеләкләр теләйте ите.\nШантай йомшаҡ, шантай йылы\nШал шәлгә уранып йатты\nТың ауырайғац ҡәле.\nИнәмнең тән йылысын\nШал шәлтә тойам әле,\nЙалғыслыҡта йулташ пулты\nИнәмнең мамыҡ шәле.\nИнәкәм искә төшкән сайын\nШәлен ҡулыма алам,\nШәл йабынып йөрөгән цағын —\nИсән цағын сағынам.\nИнә темаға инә пулыу темасы та йаҡын. Инә пулыуның ацысын та, цөцөсөн тә әйткән шигелле шәғирә әсәрләрентә күрсәтәте. Инәнең күңелентә паласы өцөн масайыуы та, ҡайғырыуы та – парысы Клара апаның шиғерләрентә. Аларта пес йәш инәнең йаңа туыған, үсеп килгән паласына шатлыҡлары турлы уғый алабыс:\nҠулымта йатасың, палам –\nАллам пиргән пүләгем,\nАтаң пелән инәкәңнең\nҠабул пулған теләге.\nҠарап туймаған йөсөңнө\nОшатам мин үсемә,\nКецкенә генә кәүтәңне\nКүңелемнең иң түрентә\nЙасатым, палам, сәлтеп,\nИң әйбәт йырларны йырлап\nУтырам сине тирбәтеп.\nӘ үсеп йеткән палата пулған уйларын Клара апа “көтөү” тигән сүс пелән пәйләйте. Инә сур пулып йеткән паласы турлы кел ҡайғыраты, паласын сағынаты, көтәте.\nАриба апа ҡөрмәтенә\nАғац өйө йылы, таса,\nМейецтә ут йанаты,\nНоски пәйләп солдатына\nЙалғыс инә утыраты.\nҠарамайты ҡулларына –\nКүсләре аның утта,\nОшо кицке минутта.\nНишләйтигән, ҡайтаты ул\nҠайта илнең ҡырлары,\nШантай ауыр, шантай моңсоу\nЙалғыс инә уйлары.\nТәрәсәгә төннәр ҡунҡан\nЙалғыс йолтос күкләртә,\nИнә аша ҡайғыраты\nПы тыңҡысыс көннәртә.\nТағын пер сур төргөн шиғерләр кешенең тонйатағы урыны турлы йасылған. Мынта пес авторның тирән ағыл йөрөтөүен күрәбес. Пы шиғерләртән күргәнебесцә, Клара апа үсен әллә ней сур итеп ололап күрсәтмәйте. Үсен тик кеше, йалғышын та, төрөсөн тә ҡылған итеп күрсәтәте. Йалғышлыҡларны ул трагедия итеп күрмәйте, кешенең тормош йулынта парысы та пулғалы тийеш пулған ҡәл итеп аңнататы.\nМенә өмөрләр тә үтте\nСөрөнөп тә йығылып,\nПәғет тигәнне эстәй эстәй\nҮтте тип тә ҡайғырмайым\nӘр кемнең тә үтәте,\nПы тонйаға килә пелгән\nАнан пер цаҡ китәте.\nАрсар пултым, ағыллы та,\nПулты төрлө цаҡларым,\nПер кисәк пәғетем өцөн\nТүләтем сур ҡаҡларын.\nТонйаға төрөс итеп ҡарауы көцөнән шиғерләрнең авторы кешәләргә киңәш тә пиреп ҡуйаты. Ул киңәшләр – тирән ағылтан, күргәнне-үткәнне төрөс итеп аңнаутан киләте тип әйткәле пулаты:\nКем арбасына утырсаң,\nСин аның көйөн көйлә,\nҠарға пелән син ҡарға пул –\nМин! – тип ҡыцҡыра пирсеннәр\nТус ма пы әллә тошман ма?\nҠалсыннар уйға патып.\n«Мин ағыллы» тигәннәргә\nРиса пулып паш цайға,\nҮсен үлеп маҡтағанҡа\nАғыллы пулыу ҡайта?\nСин әйткәнсай күкрәк ҡаҡҡац,\nУл сине эшетмәгән,\nАның арбасынта утырғац,\nСин тә ары китмәгән.\nКлара апа сөйөү теманы та циттә ҡалтырмаған. Ул тойоу турлы пайтаҡ ҡына шиғерләре пар. Пы тойоуно автор айырылыу, пергә пулмау, көтөү, сағыныу пелән пәйләйте. Шиғерләрнең кәнесен алғасаулы төсләр алаты.\nМин ҡойаштан сурар итем –\nНик йанасың, ҡойашым,\nӘллә син тә — минең перем –\nҠайғылы мигән пашың?\nМин айтан та сурар итем –\nНик моңайасың, айым,\nСинең тә минең шигелле\nӨсөләте мә йәнең?\nӘйтер итем мин йелләргә —\nСес исәсес, исәсес,\nӘллә сес тә сағныуларға\nКүңлем моңайып йанаты\nПашларымта кел пуран,\nҠайғыға, сөйөүгә патып\nСинең йаның парам…\nЙауапсыс сөйөү турлы Клара апаның шиғерләре пайтаҡ ҡына пулса та, алар ҡуаныцсыслыҡ тойоуно тыутырмайтлар. Парыбер анта уйнау көй тә сиселәте. Автор сөйөүнөң пулып цыҡмағанына “өмөр туҡтаты менә” тип ҡарамайты, ә Клара апанңҡы үсентә пулған шайаннығы, ирониясы аша пиреләте:\nЙаратам тип әйталмайым\nЭшетеп ҡуйыр, ҡурғам,\nНик килтең тийеп сурартай,\nЙанына килеп торсам.\nЙөрөйөм үсем ҡурғам та\nУл йөрөгән эсләртән,\nЙылы нурлар өмөт итеп\nПостай сыуыҡ күсләртән.\nМин ҡурғып йөргән арата\nПер патыры табылған –\nПертә ҡурғып тормаған та\nАңа парып сарылған.\nКлара апаныңҡы юморы – ул үсенә пашҡа пер тонйа. Шиғерләртән аңнап пулаты – автор пулған ҡайғы-ҡәсрәткә цумып-кереп утырмайты, пулған ҡәлгә ирониясын ҡатнаштырып, үсен тә, кешеләрне тә тонйаға оптимизм пелән ҡарауға өнтәп, күңелләрне тың күтәрә алатығын шиғерләр йасаты:\nСантуғац пулып пулса!\nҠарға конторға килепте —\nУл ҡайтан аҡца алған?\nҠағас пирең – уғығалы парам,\nСантуғац пулып ҡайтам!\nПашҡа ҡарғалар аңа ҡарап\nАҡца түләгәц, пескә ней тип\nЙастылар алар: «Ҡарғаны\nТеләйте песнең ҡарғабыс\nПер сантуғац пулғалы».\nАҡца үсенекен итте –\nҠарға уғығалы китте,\nУғығысы тың килгәнкә\nӘйбәт йаҡты пер аланта\nАларға скрипка уйнайты\nОссон ҡойроҡло ҡарлығац.\nҠарға та йыр өйрәнәте\nЭценән сарнай сарнай,\nҮсенцә сусҡан пулаты\nҠойроғон полғай полғай.\nМенә шалай сарнай уйнай\nКилеп йетте перцаҡ көс,\nСантуғацларны тыңнап пөткәц,\nПиртеләр аңа та сүс.\nҠарға оцоп ҡунып пасты\nТауышым йомшаҡ пулсын тип\nМай тамысты ауысына.\nҠарлығацлар скрипка сусты,\nТурғай циртте манталин,\nҠарға уйлайты: «Йырлап йебәрсәм,\nКүкрәген киреп ҡарға\nҠыцҡырты «ҡарр-ҡарр» тип,\nҠошлар оцтолар ҡурғып,\n«Атты ғуй» тошман тип.\nШал көннән сантуғацлар\nҠарғатан ҡурғаты игән,\nҠарға тауышҡа турғайлар\nЙөрәк пулып китәте игән.\nҠарға йөрөйтө үпкәләп –\nЙастылар йалғыш ҡағас,\nТөрөс ҡағас йасҡалы\nАҡцам пулған пулыр ас.\nТеләгем пар менә тип\nЭцеңә моңнар тулса,\nАҡца түләп кенә кинәт\nАҡца пелән ҡағас алып\nПулып пулмас сантуғац,\nСусып сусып сайрау ҡайта\nАуыс тула «ҡарр» пулғац!\nЮмор пелән пергә мынтайын шиғерләртә автор сабаҡ та өйрәтәте, ницек пулғалы йараған-йарамасны күрсәтәте.\nШалай итеп, Клара Кучковскаяның шиғерләре кән темалар аша ҡалығыбысның талантын, тонйаны танып пелеү әмәлне, осталығыбысны пелтерәте, телебеснеңке пайлығын күрсәтәте.\nКнигу Гузель Яхиной издали в формате для слепых на татарском языке


Салауат ҡалаһында теркәлгән фажиғәнең икенсе ғәйепләнеүсеһе - 35 йәшлек ир ҡулға алынған\nБыл хаҡта Башҡортостан буйынса Тәфтиш комитеты хәбәр итә. Иҫегеҙгә төшөрәбеҙ, 28-нән 29-на ҡарай төндә битлек кейгән билдәһеҙ кешеләр Төньяҡ урамындағы автосервистарҙың береһенә травматик ҡоралдан һөжүм итә. Һөҙөмтәлә эшҡыуар һәм уның алты дуҫы төрлө кимәлдәге тән йәрәхәттәре ала. Зыян күреүселәр ауыр хәлдә урындағы дауаханаға оҙатыла, береһенең ғүмере өҙөлә. Енәйәт эшен тикшереү дауам итә.


«Мөхәббәткә генә ышанам» » журнал Башкортостан кызы | Башҡортостан ҡыҙы журналы\nАҡ сирендәр ергә сәскә ҡоя,\nЙондоҙ буранына оҡшаған.\nКүп нәмәлә мин дә икеләнәм.\nМөхәббәткә генә ышанам,\nМөхәббәткә генә ышанам...\nМинең «Мөхәббәткә генә ышанам» исемле шиғырҙар йыйынтығым бар. Ул 2006 йылда донъя күрҙе. Шиғыр китабымдың исемен «Мөхәббәткә генә ышанам» тип атағас, ысынлап та мөхәббәт ҡоломо мин? Шул тойғонан башҡа инаныстарым юҡмы ни? Дөрөҫөн әйткәндә...\nО, ул тойғо... Ул тойғонан мәхрүм булған, һине, бүтәндәр нисек ҡабул итеүгә ҡарамаҫтан, идеал, иң матур, иң аҡыллы, иң батыр, йәнә әллә ниндәй метафоралар менән нарыҡлаусы, бығаса барлығын да белмәгән бер йәндең һиңә һоҡланыулы, хатта ки табыныулы кисерештәренән баш әйләнеү хәсиәтен кисермәгән кеше бармы икән? Ғашиҡлыҡтың төп принцибы, уны мөхәббәт хаҡына үҙ-үҙеңде ҡорбан итеү тип аңлатһалар ҙа, ғашиҡтарҙың бер-береһен «һин, тик һин, һин берәү һәм ҡабатланмаҫ» тиешеп инандырыуҙары ул. Ә кемдең берҙән-бер булғыһы килмәһен. Мөхәббәт ғәләмәтенә тарыр алдынан, яҡты донъяға килгән кеше ярайһы ҡаршылыҡтарға, шәхсиәтен ҡабул итмәүгә, конфликттарға осрап өлгөргән була. Имештер, ата-әсәһе уны аңламай, дуҫтары, класташтары... Ә ул! Бөтә шул икеләнеүҙәрҙе, әйләнә-тирәләге «ғәҙелһеҙлекте», «баһалап бөтмәүсәнлектәрҙе» инҡар итеп, «һин, һин...» тип иҫбатлай һәм һинең эсеңә йомолған, тышҡа сығарырға ҡыймаған амбицияларыңа ҡанат ҡуя. Һинең хаҡта шундай фекерҙә булған кешенән дә яҡшыраҡ әҙәмдең булыуы мөмкинме? Юҡ, әлбиттә. Һәм һин үҙең дә уны идеаллаштыра башлайһың.\nО, ул мөхәббәт тигәнең... Һин ярты аҡыл, ярым иҫәр хәлдә, күҙеңә аҡ-ҡара күренмәҫлек томанға сорналғанһың. Психикаһы ныҡлап ултырып бөтмәгән ҡайһы бер ғашиҡтар, был тәүге кисерештәр һуңғы һәм ҡабатланмаҫ тойғолор, тип уйлауҙан, мөхәббәт яуапһыҙ булып сыҡһа, үҙ-үҙенә ҡул һалыуға барып етә. Их, яңылышалар! Ярамай! Түҙергә, кисерергә, айышына төшөнөргә ваҡыт кәрәк. Ваҡыт – хәсрәтте лә, шатлыҡты ла, айышһыҙлыҡты ла урынына ҡуйыусы төп һәм алыштырғыһыҙ дауа ул. Ваҡыт аңды уята. Тимәк, мөхәббәттә йөрәк менән аҡылдың берҙәм булыуы зарур.\nКешенең төп инстинкты – бала тыуҙырыу. Ғашиҡтарҙың никахы шулай ҙа, тойғолар солғанышында нисек кенә бәхетле булмаһындар, уларҙың тәҡәтһеҙ яратышыуының ихтыярынан былай, Раббы тарафынан ырыуҙың ғүмерен дауам итеү хаҡына эшләнә. Эйе, ғашиҡтар үҙҙәренең бер-береһен табышыу бәхетенә ихлас күңелдән ышана һәм ләззәт кисерә, әммә кешенең төпкө аңы шулай ҙа ғашиҡтарға тик уларҙың союзынан ғына тыуасаҡ балалар хаҡындағы маҡсатты ҡуя. Нәҡ ана шул инстинкт кешене мөхәббәт тигән серле лә, ғазаплы ла, илаһи ҙа тойғолар эсенә әйҙәй. Шул инстинкт һәм мөғжизәле мөхәббәт кисерештәре йәшәүҙе мәңгеләштерәсәк киләсәк быуынға ғүмер бирә. Юҡ, әлбиттә, тәүге осорҙағы ҡайнар хистәр улай уҡ мәңгелек түгел, йылдар ул хистәрҙе һүрелдерә биреп тә ҡуя, әммә теге аңлайышһыҙ бер-береңә тартылыуға килтергән тәҡәт ғәләмәтен икенсе тойғолар, икәүләшеп «ижад» иткән балаларға булған яратыу, наҙ, ҡурсаларға, тәрбиә бирергә тырышыу хистәре алыштыра, шул рәүешле ир менән ҡатын бер-береһенән айырылғыһыҙ бер бөтөнгә, ғаилә тип аталған берҙәмлеккә тарый. Хистәр һыуынғас айырылышыусы ғаиләләр ҙә бар. Быныһы ХХ-ХХI быуаттың әлеге лә баяғы рухиәткә ынтылыуҙан баш тартып, ләззәткә, матдилыҡҡа күсә барыуы кеүек мәғәнәһеҙ ғәҙәттәренең сәскә атыуы, үрсей барыуына бәйле, күрәһең. Бындай айырылышыуҙарҙың төп фажиғәһе – балаларҙың йәтимлеге.\nҒүмер буйы бер-береһен идеаллаштырған бәхетле никахтар күп булмай. Мөхәббәттән бәхетле булыусылар ҙа һирәк. Киреһенсә, дауылға оҡшаш хистәр өйөрмәһенә инеп башын юғалтҡан, ярты аҡыл хәленә ҡалып бөткән саҡтарынан ҡотола алғаны өсөн ҡыуанып бөтә алмаған кешеләрҙе осратҡаным бар.\nӘммә үҙ ғүмереңде киләсәк быуындарҙа дауам итергә ынтылыу теләге үлемһеҙ. Күргәнебеҙ бар бит, ғашиҡтар бер-береһенең күҙенә шундай мөкиббәнлек менән текләүсән. Юҡтан ғына түгел бындай табыныуға оҡшаш бирелгәнлек, улар бер-береһенең күҙенән үлемһеҙлек эҙләй. Нәҡ ошондай үлемһеҙлек, күрәһең, беҙҙең ерҙәге ғүмеребеҙҙең асылын һәм мәғәнәһен тәшкил итәлер ҙә. Мөхәббәт, тимәк, эске аңдың йәшәүгә булған ихтыяры. Шул ихтыяр көсө ир менән ҡатынды ҡауыштыра, балалар тыуҙырыу кеүек изге ғәмәлгә әйҙәй. Балалар, билдәле инде, беҙҙең ҡаныбыҙҙы мираҫҡа ала, ҡан аша милли, генетик, тарихи хәтер ҙә йәшәүен дауам итә. Үлемһеҙлек идеяһы солғанышындағы кешеләрҙе танымау мөмкин түгел, улар үҙҙәре үк быны йәшерә алмай. Улар, йәшәүҙе мәңгеләштереүҙең серенә төшөнгән ике баш күтәреүсе кеүек, шул серҙе, йәшәүҙең төп мәғәнәһен тормошҡа ашырыу маҡсатына табан ашыға һәм ошо үтә лә тәрән миссияны мөхәббәт тип атай. Миңә ҡалһа, иҫ киткес шәп «ҡармаҡ» был. Иҫ киткес шәп! Хатта ки Аллаһтың иң гениаль табышы һәм... хәйләһелер ҙә әле...\nКешене байтаҡ гонаһтарҙан, яман аҙымдарҙан ҡурсалауҙағы төп таяныстарҙың береһе булған мөхәббәт кисерештәренән бәндәләрҙең баш тарта алғаны юҡ әле. Өҫтөнлөктәр, формациялар, йәшәү шарттары үҙгәрә, ер өҫтө лә, халайыҡтар ҙа афәткә, ғазаптарға, юғалтыуҙарға тарый, әммә йәшәүгә ихтыяр һәм уны мәңгеләштереү идеяһы юғалмай. Әйтергә кәрәк, иҫ киткес тәрән һәм даими, шул уҡ ваҡытта үтә юғары динамикаға көйләнгән идея был. Беҙ уға күндәмлек, бирелгәнлек, инанғанлыҡ һәм үҙ теләгебеҙ менән буйһонабыҙ.\nӘ минең шиғырҙарымдағы мөхәббәт темаһының өҫтөнлөгө лә – тик мөхәббәт эҙләп кенә йәшәгәнем өсөн түгел, асылда Аллаһтың ана шул Мәңгелекте һуғарыуҙағы камил һәм ҡабатланмаҫ ҡөҙрәтенә һоҡланыуҙан, был ҡөҙрәттең тәрәнлеге һәм юғарылығына мөкиббән ғашиҡлыҡтан ул.\nКеше... Эйе, беҙ һәммәбеҙ ҙә әйләнә-тирәләге шарттар, милли мөхит, әкиәттәр һәм китаптар менән тәрбиәләнәбеҙ. Бындай тәрбиә, аңға һәм күңелгә һеңгән мәғлүмәт беҙҙе кеше итеп үҫтерә, холҡобоҙҙо, ышаныстарыбыҙҙы барлыҡҡа килтерә. Әкиәттәребеҙ, риүәйәт-легендалар, мифология – асылда ҡурҡыу белмәҫ батырҙар, ҡыйыу йөрәкле геройҙар хаҡында, китаптарҙан да беҙ ана шундай айырым һәләтле шәхестәр хаҡында уҡыйбыҙ, һәм ҡыҙҙар күңелендә кино геройҙарына, китаптыҡыларға оҡшаған йәр осратыу хаҡында хыял ярала. Әммә тормош бүтәнсәрәк ул. Геройҙар күп булмай. Рыцарҙар ҙа һирәк осрай. Шуға күрә, минеңсә, ҡыҙ баланы тормошҡа айыҡ күҙ менән ҡарарға өйрәтеү зарур. Күк атҡа атланған йәиһә ал елкәндәр таҡҡан карапҡа ултырған рыцарҙы көтөргә ярамай. Кешеләр ябай ул. Ир-ат та әллә ни ҙур ҡөҙрәткә эйә түгел. Ул ҡатын-ҡыҙҙан ни бары физик яҡтан көслөрәк булыуы менән генә айырыла. Психологик һәм мораль яҡтан беҙ бер-беребеҙҙән ҡайтыш түгел. Ана шундай ысынбарлыҡты баһаларға, танырға өйрәнһәк, тормошта ауырлыҡтар, аңлашылмаусанлыҡ һәм дәғүәләр, ҡыйралған яҙмыш һәм ғаиләләр ҙә әҙерәк булыр ине.\nҠыҙҙарға рыцарь эҙләмәҫкә кәрәклекте юҡҡа ғына әйтмәйем. Ғаилә ҡорғас, ир-атҡа өҫтөнлөк биргән шарттарҙа йәшәргә мәжбүр буласаҡһың. Бүтән юл әлегә юҡ.\nӘ асылда ир-егеткә донъя көтөү беҙ ҡатын-ҡыҙға ҡарағанда ла ауырыраҡ. Беҙ улдарыбыҙҙы, аталары хыялыбыҙҙан алыҫ булыу сәбәпле, идеалдарыбыҙҙы тормошҡа ашырырлыҡ итеп тәрбиәләргә тырышабыҙ. «Һин малай ҙа инде, ебемә!» Ә ул малай беҙҙең ҡаныбыҙ һәм йәнебеҙҙән яралған. Ул беҙҙең ҡыҙыбыҙҙан тик физик көсө менән генә айырыла, рухи көстө Аллаһ һәммәбеҙгә лә ғәҙел бүлә. Ә бит физик көс, бер уйлаһаң, ул тормошобоҙҙа ни тиклем кәрәкле һәм ҡөҙрәтле булмаһын, рухи көстән юғарыраҡ түгел. Шулай ҙа бөгөнгө цивилизацияның яҙмышы ир-ат таһылы һәм аҡылына, уның көсөнә бәйле. Үтә яуаплы миссия был.\nИр-егетте мин йәлләйем. Бигерәк тә мегаполистарҙың ҡатмарлы конструкцияларын күтәргән, цивилизацияның айырылғыһыҙ өлөшө булған коммуникациялар һәм инфраструктураны тәьмин иткән ҡара һәм ауыр эштәрҙе башҡарыусы ир-егеттәр эшмәкәрлеген күргәндә эсем өҙөлә. Миңә кеше, уның тәбиғәте, мөхәббәте, мәңгелек алдындағы бурысы хаҡында фәлсәфә ҡорорлоҡ шарттарҙы кем тыуҙыра һуң? Мин фєйлєсүф-шағирмы? Йәиһә бесән әҙерләп үрсетелгән мал итенән, ир көсө менән ер ҡаҙып үҫтерелгән йәшелсәнән оҫта итеп ризыҡ рәтләгән ҡатынымы?\nИр-егетте мин йәлләйем. Ил өсөн ҡанын ҡойған фронтовиктар, илде күтәрәм, тип, төҙөлөштәрҙә, ил һағында көсөргәнеүселәр хаҡындағы киноларҙы, документаль кадрҙарҙы күргәндә – илайым. Ир-атҡа ҡояш аҫтындағы урын, карьера өсөн дә көрәшергә, тәбиғәттән һалынған амбицияларын тормошҡа ашырыу өсөн абруй яулап айҡашырға ла тура килә. Ир-аттың күбеһе булдыҡһыҙ тигән мөһөрҙән ҡурҡа. Дөрөҫ, көсәнеп йәшәй-йәшәй кендеген дә ҡаната ул.\nӘ унан да бигерәк ҡатын-ҡыҙҙы йәлләйем. Идеалдары тормошҡа ашмаҫ шарттарҙа йәшәргә мәжбүр, әммә Мөхәббәт тигән усаҡтар һүрелгәндән һуң да, балаларын тәрбиәләүгә, иренә хеҙмәт итеүгә дусар, шуны бәхет тип танырға мәжбүр ҡатын-ҡыҙҙы әйтәм.\nЭйе, ҡырағай тарпанды ҡулына эйәләштергәне бирле үҙенең көслө зат булыу хоҡуғын яулаған, ғаиләнең туҡлығы өсөн яуаплылыҡты үҙ теләге менән өҫтөнә алған ир-егеткә бөгөн үҙе өсөн үҙе сығарған ҡанундар эсендә йәшәү, үҙенең булдыҡлылығын иҫбатлау еңел түгелдер. Улар, үкенескә ҡаршы, Аллаһ тарафынан ҡуйылған әхлаҡи талаптар көсөргәнешен тартып бөтә алмауҙары сәбәпле, бөгөн мораль ҡыйралышҡа ла тарып ҡуя.\nӘ ҡатын-ҡыҙ... Ҡатын-ҡыҙҙы мин ихлас күңелемдән хөрмәт итәм, сөнки уларҙың хәсиәте миңә аңлайышлы... Уға баш мейеһе эшмәкәрлеген егеп, Бар Ҡылыусыбыҙҙың төп маҡсаты – Мәңгелекте, Мөхәббәт, инанғанлыҡ, табыныу сигендәге бирелгәнлек, теләһә ниндәй шарттарҙа ла ана шул Бөйөк идеяны – төпкө аң, йәнде һуғарыусы ҡан аша бойомға ашырыу мәжбүрилеге яҙған. Асылда мәжбүрилекте ҡатын-ҡыҙ яратмай. Тормош юлына баҫыр алдынан армия сафында хеҙмәт иткән, аҙаҡ тотош ғүмерендә субординатив буйһоноуҙы тәбиғи тип иҫәпләргә өйрәтелгән ир-аттан айырмалы, ҡатын-ҡыҙҙың тәбиғәте баҫҡыслы буйһоноусанлыҡты яратмаһа ла, баштараҡ «һин, һин» тигән йәренең торараҡ «мин, мин!» тигән талаптарына күнеүгә риза була. Риза булмаһа – ул алйот. Иренең ихтыярын яҙмышы тип һанамаған, үҙен уның идеалдары хаҡына ҡорбан итмәгән ҡатын йүләр һанала. Ә был ысынында ла шулай, сөнки бөгөнгө беҙ йәшәгән цивилизация ирҙәр ҡанундары, уларҙың психологияһы, аҡыл һәм физик көсөнә яраҡлаштырылған. Бөгөн ғаилә мөнәсәбәттәренең бүтән формаһы юҡ тиерлек.\nӘммә ҡатын-ҡыҙҙы ла бөгөн бик үк көсһөҙ зат тип атап булмай. Белем, таһыллыҡ, рухи яҡтан ҡатын-ҡыҙҙар ҙа ярайһы ҙур үҙгәрештәр кисерә. Улар ҙа хәҙер мал табыуға, идара итеү һәләтенә эйә була бара. Нисек булыр, был ниндәйҙер өҫтөнлөктәр үҙгәрешенә алып сығырмы? Үҙгәрештәр конфликттар аша яуланырмы, әллә яҡтарҙы компромислы килешеүҙәргә килтерерме? Уныһы – киләсәк ҡулында. Әммә кешелек, минең тоҫмаллауымса, ғаилә институты, мөхәббәт емеше булған балалар табыу кеүек изге миссияны үтәүҙән баш тартыуға уҡ барып етмәйәсәк. Һәр хәлдә, Юғары Аң бындай яман уйҙан аралау ысулы һәм юлдарын табышасаҡ.\nБеҙ – эволюцияға бирелеүсән йән эйәләре. Эволюция, күрәһең, үҙе лә сикһеҙ түгел. Байтаҡ фәнни табыштар, тормошобоҙҙо еңеләйтеүсе ғилми һәм техник асыштар менән файҙаланып ғүмер итәбеҙ беҙ бөгөн. Ә артабан?.. Минеңсә, беҙ, әлегә бер аҙ депрессияға бирелеберәк, киләсәкте тоҫмаллау юлдарын эҙләгән осорҙа йәшәйбеҙ. Әммә кешелектең потенциалы тамамланмаған. Ҡайҙа табан йүнәлеш алырбыҙ? Ниндәй илаһи идеялар мауыҡтырыр, идеалдар маяғыбыҙ булыр? Билдәһеҙ.\nБилдәле булһа, күңелһеҙ булыр, ижади ойоштороуға талап булмаһа, йәшәү үҙе лә мәғәнәһеҙлеккә әүерелер ине. Ә бит йәшәүҙең төп мәғәнәһе – ҡыҙыҡһыныулы ижади ғүмер, танып-белеүгә ынтылыш ул. Һәм үҙ-ара ҡатмарлы, хатта ки аңлап бөтөүе бик үк еңел булмаған мөнәсәбәттәр араһындағы иң ҙур һәм илаһи тойғо Мөхәббәттең йәшәүебеҙҙең иң төп таянысы булыуына һоҡланырға ғына ҡала.


“Донъя бәләкәй генә бит ул” » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » “Донъя бәләкәй генә бит ул”\n“Донъя бәләкәй генә бит ул” 22.09.2015 // Йәмғиәт\nЭштән ҡыҫҡартылыуҙы барыһы ла тиерлек оло бәлә тип ҡабул итһә, Баймаҡ егете Илнур ШАХМОРАТОВ бер ҙә ҡайғырып тормаған – автостоп менән донъя гиҙергә сығып киткән. Ике айҙа ул 20 мең километр самаһы юл үткән, Ҡытай, Вьетнам, Лаос, Таиланд илдәрен күргән, 150-гә яҡын автомобилгә, ундан ашыу мотоциклға һәм ике поезға ултырған. Иң мөһиме – юл өсөн бер тин дә түләмәгән. Сит илдәр халҡын нисек итеп башҡорт йырҙары менән таныштырыуы, Ҡытайҙа ҡан тапшырыуы, Таиланд табиптарынан ни өсөн ҡасыуы һәм башҡа мажаралары, юлда тыуған фекерҙәре тураһында һөйләне беҙгә ҡыйыу егет.\n– Илнур, рөхсәт итһәң, аҙ ғына булһа ла һиңә эйәреп барайыҡ әле. Юлда яңғыҙыңа күңелһеҙ булып киткәндер. Йыртҡыс йәнлек осрар тип ҡурҡыталыр ҙа, бәлки...\n– Бала саҡтан яңғыҙ сәйәхәт итергә яратам. Урманда йөрөү, Ирәндеккә менеү, велосипедҡа йә юлда осраған машиналарға ултырып, Сыңғыҙ ауылындағы өләсәйемә барыу, сабынлыҡта ҡолас йәйеп туғандарға бесән эшләшеү – онотолмаҫ мәлдәр.\nКөньяҡ философияһында шундай әйтем бар: “Бер кем менән дә аралашыу юҡ икән, үҙең менән танышыу мәле еткәндер”. Шуға күрә юлда яңғыҙ йөрөү мине ялҡытмай. Йыртҡыс йәнлек осрар тип ҡурҡҡаным да булманы, сөнки ярайһы уҡ тәжрибәле һунарсымын.\n– “Юл аҙабы – гүр ғазабы” тигән әйтемде хәҙер һинән дә яҡшыраҡ аңлаусы юҡтыр инде.\n– Юлға ун өсөнсө июлдә сыҡтым. Был беренсе ҙур сәйәхәтемде Өфө районының Нуғай ауылы эргәһендә юл ситендә ҡул күтәреүҙән башланым. Тәүҙә юл мине ҡабул итергә теләмәне – тиҫтәләрсә километрҙы йәйәү үтергә тура килде. Беренсе 1000 – 2000 километрҙа кире боролорға ла уй бар ине. Һуңынан үҙемдең төрлө төбәктәр, водителдәр араһында уртаҡ сылбыр һуҙыусы икәнлегемде аңланым. Юлды тойорға өйрәндем, ул да мине яратты! Юл миңә төрлө илдәрҙән күп дуҫтар, сағыу тәьҫораттар бүләк итте. Бәхетле йылмайып, рәхмәтле булып, һаман барам да барам.\nЮл ауырлыҡтары нимә инде ул?! Уларҙың тамырын тиҙ арала табып, хәл итергә мөмкин. Бына тормош ғазабын аңлауға ҡайһы саҡ күп йылдар кәрәк булып ҡуя...\n– Бик фәлсәфәүи һүҙҙәр әйтеп ҡуйҙың. Һине сәйәхәт шулай философҡа әүерелдерәме әллә?\n– Һәр бер сәйәхәт, ҙур йә бәләкәй булыуына ҡарамаҫтан, кешене үҙгәртә – ғүмер буйы йәмғиәт тарафынан тағылып бөткән стереотиптарҙан ҡотолдора, көтөүҙә йөрөү тойғоһон юҡ итә. Әгәр ҙә аптырашып йөрөгән туристар рәтенән булмаһағыҙ, әлбиттә.\n– Үҙеңде турист тип һанамайһыңмы ни? Кем һин улайһа?\n– Сит илгә барыр алдынан күптәр маршрут төҙөп, иҫтәлекле урындарҙы планлаштырып ҡуя. Минең кеүек һуҡмаҡһыҙ юлсылар тапалған ерҙән барырға яратмай. Илгә инеү менән халыҡ араһында йөрөп, әңгәмәләшеп, улар әйткән туристарһыҙ ғына урындарға юлланам. Мәҫәлән, бер кистә ҡояш байыуын ҡарар өсөн Таиландтың Патанга тигән ҡалаһы эргәһендә дингеҙ ярындағы тау башына мендем. Күҙ алдына килтерәһегеҙме: тоҙ еҫе аңҡып торған еләҫ һауаны күкрәк тулғансы һулап, ҡулдарҙы ҡош ҡанаты һымаҡ йәйеп, йән көсөңә рәхәтләнеп ҡысҡыраһың! Ошолай итеп азатлыҡ тәмен татыр өсөн күпме юл үтһәң дә йәл түгел.\nБыл сәйәхәтемде яҡшылап планлаштырманым, кеҫәләге 20 мең һум менән генә сығып киттем. Тәүҙә Байкалды күреп ҡайтҡым килде. Унда бер аҙналай палаткала йәшәп, балыҡ ҡармаҡлап, Ҡытайға етергә булдым. Артабан – Вьетнам, Лаос, Таиланд. Хәҙер Малайзияға йә Филиппин утрауҙарына барырға уйлайым.\nБашҡаларға ла турпутевка алмаҫҡа кәңәш итер инем. Самолет йәки поезға билет алып, аҙналар буйы ял итергә, йәнең теләгән ергә барырға мөмкин. Улай арзаныраҡ та. Мәҫәлән, Ҡытай ҡунаҡханалары беҙҙең аҡса менән тәүлегенә 200 һум ала. Был илгә виза кәрәк. Вьетнамда бар нәмә лә арзан, Лаоста тауҙар матур, Таиландта тауҙар һәм диңгеҙҙәр күп. Быларына виза кәрәкмәй.\n– 20 мең һум менән хәҙер Башҡортостанды урап сығырмын тимә, ә һин донъя буйлап йөрөп ҡайтырға булғанһың. Башҡа һыймаҫлыҡ!\n– Уның ҡарауы, кеҫәнең һайлығы сәйәхәтте тағы ла мауыҡтырғыс, тулҡынландырғыс итә. Мәҫәлән, Таиландта мотоциклдан ҡолап, аяҡтың баш бармағын һындырҙым. Дауаханала рентген эшләп, гипс һалғас, 10 мең бат, беҙҙеңсә 20 мең һум тирәһе, һоранылар. Аңламамыш булып, ипләп кенә тайҙым.\nҠунаҡханаларға ла аҡса сарыф итмәҫкә тырышам. Джунглиҙа гамакта йоҡларға яратам, һауа торошо насар саҡта ҡунаҡсыл кешеләргә инеп торам. Шулай бер һалҡын төндә Вьетнамдың Винь ҡалаһын үтеп барһам, иҫерек таксист туҡтап, өйөнә алып ҡайтып ҡунаҡ итте. Минең юлсы икәнде аңлағас: “Ҡыҙымды кәләш итеп ал”, – тип аптыратты.\n– Үҙ аллы сәйәхәт итеү тәьҫораттарға бай, әммә ҡатмарлы тойола. Мәҫәлән, тел мәсьәләһен генә алып ҡарайыҡ...\n– Атайым: “Донъя бәләкәс кенә бит ул”, – ти торғайны миңә. Дүрт йәшемдә үк латин хәрефтәрен өйрәтә башлауы ла юҡҡа булмаған икән. Юлға сығыр алдынан флешкаға инглиз теленән 16 дәреслек курс яҙҙыртып алдым да төндәрен тыңлап, ҡарап барҙым. Хәҙер үҙемә кәрәк нәмәне һорай беләм. Башҡортостан, Урал тауҙары, Ирәндек тураһында ла һөйләп бирә алам. Инглизсә белмәгәндәр менән телефондағы һүҙлек ярҙамында аралашыуы ҡыҙыҡ. Ым-ишара менән көләмәстәр “һөйләп” көлдөрөргә лә оҫтарып бөттөм инде.\nҺүҙ еткерә алмаған урында йыр-моң ярҙамға килә. Үҙем менән ҡумыҙ һалып алғайным, шунда башҡорт көйҙәрен уйнап ишеттерәм. Француздарға “Уралым”ды, “Любезники-любизар”ҙы йырлайым да: “Был бик популяр йырҙар бит, нисек белмәйһегеҙ ул?” – тип баштарын ҡатырып бөтәм.\nЯңыраҡ үҙем өсөн ҙур асыш яһаным: беҙҙең туған башҡорт телендә Ер шарындағы барлыҡ телдәрҙең өндәре бар! Башҡорт телен белгән кеше инглизсә, тайса, вьетнамса, ҡытайса, лаосса, малайса, һиндса, французса, урыҫса һәм башҡа телдәрҙә акцентһыҙ һөйләшә ала. Беҙ бит бушҡа башҡорт түгел. Беҙ бит – баш бүре! Шуға күрә башҡорттарға иң тәүҙә үҙ телен яҡшы белергә кәрәк.\n– Башҡорт йырҙарын ошолай танытып йөрөһәң, бәлки, тиҙҙән ысынлап популяр булып китерҙәр, ә?\n– Башҡорттоң данын ғына түгел, ҡанын да таратам: Ҡытайҙа саҡта үҙ теләгем менән ҡан тапшырҙым. Хәҙер ҡытай тамырҙары буйлап башҡорт ҡаны аға, тип ауыҙ тултырып һөйләй алабыҙ. Шаярыуҙы ситкә ҡуйып, шуны әйтке килә: Башҡортостан туризмын халыҡ-ара кимәлгә сығарыу, республикабыҙҙы танытыу буйынса үҙ пландарым бар. Илдән илгә йөрөгәндә күп сит ил сәйәхәтселәре менән танышам. Араларында билдәле блоггерҙар ҙа бар. Уларға Урал тауҙары, ат туризмы, ҡырағай туризм тураһында һөйләйем. Башҡортостан менән бик ҡыҙыҡһыналар, ҡунаҡҡа киләбеҙ, тиҙәр.\n– Илнур, атайың мәрхүм әйткәндәр менән килешәһеңме? Донъя ысынлап та бәләкәйме?\n– 20 мең километр юлды үткәс, был һүҙҙәрҙе тулыһынса аңланым. Миңә хәҙер 40 мең километр ҙа ҡыҫҡа тойола. Ҡайһы саҡ Ерҙе шуның сама һуғыштарҙан, ҡаҙылма эҙләп соҡоуҙарҙан ҡыҙғанып ҡуям. Улай мәңге дауам итә алмай. Киләсәктә Ер шарында мәрхәмәтле кешеләр генә йәшәһен, һуғыш һәм үлтереш булмаһын ине.\n– Үҙеңде башҡаса тотҡарламайыҡ, Илнур, беҙ ошонда туҡтап ҡалайыҡ. Һиңә тағы әллә күпме матур ерҙәрҙе күрәһе бар бит әле. Киләсәктә беҙгә улар тураһында ла һөйләп торорһоң.\n(Илнурҙың сәйәхәтен уның “Бәйләнештә” сайтындағы төркөмөндә күҙәтеп барырға мөмкин: vk.com/bashkortantiturist)


Сәләмәтлек беренсел медицина ярҙамынан башлана - Bash.News\nСәләмәтлек беренсел медицина ярҙамынан башлана\nСәләмәтлек беренсел медицина ярҙамынан башлана https://bash.news/news/84853_slmtlek_berensel_medicina_yaramynan_bashlana/?lang=bash\n25 ноя 2018, 00:04\nТик медицина үҙе үк яҡлауға мохтаж. Төпкөлдәрҙә тәүге ярҙамды күрһәтеү өсөн генә лә дүрт йөҙгә яҡын белгес етмәй. Фельдшер -акушер пункттары иҫкергән. Күп осраҡта тәү медицина шул фельдшерҙарҙың үҙ эшен яратыуы, Гиппократ антына тоғро ҡалыуы арҡаһында ғына аҫылынып тора.\nУлар халыҡ өсөн ашығыс ярҙам, окулист, отоларинголог, хатта хирург һәм психиатр ҙа. Һаулыҡҡа ҡағылышлы ниндәй генә һорау булмаһын, ауыл кешеһе шул фельдшерға бара. Ә ул баш тарта алмай, сөнки ауырыу өсөн ул табип. Һин бит табип!!! һәм юҡ тип өндәшеп ҡара.\nҺәр һөнәр кешенән тәрән белем һәм оҫталыҡ талап итә. Ә медицинала был сифаттарҙан тыш, кешеләрҙе ярата белеү, шәфҡәтлелек кеүек сифаттар ҙа мөһим. Пациенттарҙа ҡайһы саҡ ауырыу шул тиклем көслө була – үҙеңде ҡайҙа ҡуйырға ла белмәйһең. Шундай саҡта ярҙамға фельдшер ашыға.\nАртур Хәбибуллин был һөнәрҙә осраҡлы кеше түгел. Ул ғаилә династияһын дауам итә. Бәләкәй сағында уҡ участка табибы булып эшләгән атаһы Башҡортостандың һаулыҡ һаҡлау отличнигы Әнүәр Ғәзиз улына эйәреп бергә саҡырыуҙарға йөрөй. Табип эшенең яуаплы ла, ауыр ҙа һөнәр икәнлеген атаһы өлгөһөндә белеп-күреп үҫә.\nАртур Хәбибуллин ҡарамағында Родниковка һәм Ҡорманай ауылдарында йәшәгән 1061 кеше. Рәйхан Раянова ғүмере буйы колхозда эшләгән. Күптән түгел тормош иптәшен һуңғы юлға оҙатҡан. Шәкәр сире менән яфаланған ханым фельдшер Артур Әнүәр улы йөҙөндә үҙенең хәлен еңеләйтеүсе тылсымсыны күрә.\nМәктәп уҡыусыһымы, хаҡлы ялдағы өлкән быуын вәкилеме -фельдшер Артур Хәбибуллин һәр пациентты иғтибар менән ҡарай, күңелен күтәрерлек, хәлен еңеләйтерлек һүҙҙәр таба.\nАртур Хәбибуллин, Миәкә үҙәк район дауаханаһының Родниковка фельдшер-акушер пункты мөдире: “Медицинаны яратам, шуға эшләйем. Атайымдың табип булыуы ярҙамға килде. Уҡыған саҡта ярҙам итеп торҙо”\nМиәкә районында 41 фельдшер-акушерлыҡ пункты бар. Уларҙың 7-һе үҙәк район дауаханаһы ҡарамағында, 34-е арендаланған бинала медицина хеҙмәте күрһәтә. Родниковка һәм Яңы Ишле ФАП-тары иҫке биналарҙа урынлашҡан. Икеһенә лә һалынғандан алып капиталь ремонт үткәрелмәгән, уларҙы медицина ҡорамалдары менән йыһазландырыу ҙа көнүҙәк мәсьәлә.\nҮҙәк район дауаханаһы баш табибы белдереүенсә, 13 ФАП-ҡа капиталь ремонт талап ителә. Ике ауылда модулле ФАП урынлашасаҡ һәм медицина ҡорамалдарына ревизия үткәрелеп яңыларына заявка биреләсәк.\nИлшат Ғилемйәнов, Миәкә үҙәк район дауаханаһы баш табибы: “Капиталь ремонт үткәрер өсөн барлыҡ документтар әҙерләнгән”.\nМиәкә районы ауылдарында йәшәгән халыҡ һәр дәүерҙә белемле, үҙ эшенең оҫтаһы булған медицина хеҙмәткәрҙәренә күҙ терәп торған. Ауыл фелдьшерын хатта, тейешле хеҙмәт шарттары булмауы һәм бәләкәй эш хаҡы ла яратҡан һөнәренән биҙҙерә алмай. Улар йылдың дүрт миҙгелендә буран, ямғырға ҡарамай, халыҡҡа ярҙам итергә ашыға, сөнки улар Гиппократ антына тоғролоҡ һаҡлай.\nМиәкә районында 38 фельдшер ауыл-ҡасабаларҙа йәшәгән кешеләр һаулығы һағында тора. Улар бөтәһе лә үҙ эшен намыҫ менән, ихлас башҡара. Әммә фельдшер -акушер пункттарын заманса медицина ҡорамалдары менән йыһазландырыу һәм капиталь ремонт үткәргәндә медицина менән хеҙмәтләндереү сифаты ла күпкә яҡшырасаҡ.\nИшембай районы Ғүмәр ауылындағы янғында һәләк булғандарҙың ғаиләһенә ярҙам күрһәтегеҙ\n12:00, 27 ғин\nБашҡортостан умартасылары йүкә ағасын ҡырҡыуға ҡаршы булыуын белдерә\n11:18, 27 ғин\nПрезидент Владимир Путин "Әсәлек капиталы"н биреү мөҙҙәтен кәметергә ҡушты\n10:00, 27 ғин\nЮл хәрәкәте хәүефһеҙлеге дәүләт инспекцияһы буран сығыуға бәйле, водителдәргә иҫкәртеү яһаны\n21:55, 25 ғин


Боронғо Ҡытай фәйләсүфе Конфуций: «Башҡаларға ярҙам иткән кеше үҙенә ярҙам итә»,—тигән. Беҙҙең халыҡта ла ошо ише әйтемдәр бик күп. Динебеҙ ҙә мәрхәмәтлек яҡлы, кемгәлер ярҙам итеү—ул оло сауап.\nӘле Рәсәй буйынса «Изгелек кәрзине» тигән социаль проект тормошҡа ашырыла. Уның төп маҡсаты—мохтаждарға ярҙам күрһәтеү. Сибай ҡалаһы ла «Берҙәм Рәсәй» партияһы ярҙамы менән әлеге акцияға ҡушылды. «Магнит» магазины селтәрҙәрендә «Изгелек кәрзиндәре» эшләй. Унда теләге булған һәр кем оҙаҡ һаҡлана алған аҙыҡ-түлек ҡалдыра ала. Аҙна дауамында йыйылған ризыҡтарҙың барыһы ла күп балалы, аҙ тәьмин ителгән, ауыр хәлгә тарыған ғаиләләргә тапшырыла.\n13 октябрь Көньяҡ-көнсығыш район-ара ғаиләләргә һәм балаларға ярҙам итеү бүлеге хеҙмәткәрҙәре магазиндағы кәрзиндәрҙе бушатты һәм бүлеп мохтажлыҡ кисергән ғаиләләргә таратып бирҙе.\nАкция әле лә дауам итә. Иғтибарлы, миһырбанлы һәм мәрхәмәтле булығыҙ!


Автомобиль ҡыуып алып китеүселәр төркөмө ҡулға алынды\nБашҡортостан буйынса эске эштәр министрлығының оператив хеҙмәткәрҙәре күрше төбәктә республикала урланған машинаның урынын асыҡлап ҡына ҡалманы, халыҡ-ара енәйәтсел төркөмдөң дә эҙенә төштө. Уларҙың төрлө сигнализацияларҙы эштән сығарыуға һәләтле ҡеүәтле электрон ҡорамалдар менән файҙаланыуы асыҡланған.\n«Тойота» маркалы джип 15 майҙа Өфөнән ҡыуып алып кителә. Сигнализацияға ҡуйылған автомобиль йорт ихатаһынан ер йотҡандай юҡ була. Әммә тәртип һаҡсылары уның эҙенә сыға. Ҡиммәтле сит ил автомобиле күрше Свердловск өлкәһендә табыла . Урланған автомобилгә Ҡаҙағстан номерҙары тағылған булып сыға. Тәфтишселәр Екатеринбург ихаталарының береһендә бурҙарҙы ҡамауға ала. Оператив хеҙмәткәрҙәр ҡулына Тажикстан, Әзербайжан һәм Ҡаҙағстан граждандары эләгә. Тентеү барышында уларҙан төрлө сигнализацияларҙы эшлектән сығарыуға һәләтле электрон ҡоролмалар тартып алына. Бынан тыш, урланған автомобилдәр өсөн әҙерләнгән ялған документтар табыла. Оператив хәҙмәткәрҙәр фекеренсә, был ҡағыҙҙарға таянып улар Ҡаҙағстан -Рәсәй сиген үтергә йыйынған.\nТимур Нәзиров, Башҡортостан буйынса ЭЭМ-ның енәйәти эҙәрлекләү идаралығы етәксеһе вазифаһын башҡарыусы: «Тикшереү барышында артабан ҡулға алыныусыларҙың 8 июлдә Төмән ҡалаһынан «Тойота Хайлэндер» автомобиленә айыу майы һөртөүҙәре асыҡлана. Был машина ла Ектеринбург ҡалаһында табыла. 14 июлдә Пермдә урланған ошондай уҡ машинаның да яҙмышы билдәләнде. Беҙ уны Башҡортостандың Балтас районында таптыҡ. Барлыҡ автомобилдәргә лә Ҡаҙағстан номерҙары тағылған һәм ил сиген үтеү өсөн документтар әҙерләнгән».\nӘле ғәйепләнеүселәр ҡулға алынған. Енәйәт эше ҡуҙғатылған. Төркөм ағзаларының Башҡортостандан башҡа ҡиммәтле сит ил автомобилдәрен урлауҙа ҡатнашыу ихтималлығы тикшерелә.\nЭЭМ матбуғат хеҙмәте ярҙамында Рафиҡ Әхмәтшин


Үәт, ҡыҙыҡ! » Архив газеты "Йәшлек"\n«Яңы урыҫ»тың өйөндә – яңы бала ҡараусы. Кисен театрға әҙерләнгәндә ҡатыны тегеңә:\n– Этебеҙгә ашағандан һуң һыу ҡойорһоғоҙ. Әгәр ул буфет ишеген тырнай башлаһа, сохарый ашағыһы, ә һыуытҡыс эргәһенә барып ултырһа, тимәк, һалҡын һөт эскеһе килә. Ә инде келәменә барып ятһа, уның өҫтөнә әкрен генә одеял ябығыҙ, – ти.\n– Ә балаларҙы нисек?.. Нисәлә йоҡларға һалырға? – тип һорап өлгөрмәй. Хужабикә:\n– Балаларҙы? – тип аптырай. – Ә ниңә уларҙы йоҡларға һалырға? Улар һәр көн һайын телевидение программаһы тамамланыу менән үҙҙәре йоҡлап китә.\nСудта адвокат прокурорға:\n– Һеҙ уның иҫәр икәнен күрмәйһегеҙме? – ти.\n– Ә был уны аҡларға тигәнде аңлатмай, иҫәрҙәр ҙә беҙҙең кеүек үк кешеләр, – тигән прокурор.\nБер егет өйләнергә уйлай. Һәм үҙенең ғаиләле дуҫынан нисек йәшәүе хаҡында һораша.\n– Беҙ танышҡанда мин уның ҡолағына шыбырлай инем, ә ул тыңлай ине. Никахтан һуң ул шыбырлай башланы, ә мин тыңланым. Ә хәҙер беҙ икәүләшеп шул тиклем шыбырлайбыҙ, хатта күршеләр йүгерешеп тыңларға килә...\nЕгет ҡыҙы менән ташлаша һәм быны бик ауыр кисерә. Аҙаҡ иң яҡын дуҫының ҡатынына шылтырата ла, берәй ҡыҙ менән таныштырыуын һорай. Теге:\n– Ә һин уны яратасаҡһыңмы? – тип һорай.\n– Әлбиттә, – ти егет.\n– Ҡулыңда йөрөтәсәкһеңме?\n– Бүләктәр бирәсәкһеңме?\n– Бәлки, миңә өйләнерһең, ә?..\nҠайһы ваҡыт рәхәтләнеп диванда һуҙылып төшөп телевизор ҡарап ятҡанда телефон шылтырай һәм: «Баланы ясленан алдыңмы? Аҙыҡ-түлеккә магазинға сыҡтыңмы? Иртәгә әсәйем килә, онотманыңмы? Ниңә өндәшмәйһең, Ирек?» – тигән һорауҙар теҙмәһе башлана. Ә һин Ирек түгел, ә Иҙел!!! Һәм күңелдә шундай рәхәт, байрам!\n10 һыйыр хаҡы


Буйынса онлайн ч рулетка - Видео чат - таныштырыу лайф - стрим тере!\nЧ, әгәр ул тура килә һеҙҙең һәм һеҙ ҙә кәрәк, уны ни тора\nРулетка ч күпкә яҡшы, бигерәк тә мөмкинлектәре кеше өсөн айырым категориялар, улар урамда таныш түгел привыкать т, рулетка видеочивать.\nЯҡшы, был яҡшы мөмкинлек, һәр кеше өсөн яраҡлаштырылған, милләтенә, енесенә, йәшенә, социаль статусына. Швед Рулетка ч ч иң популяр булып тора. Улар өсөн файҙаланыу, түләү йәки кредит карталары тураһында мәғлүмәт алыу мәғлүмәттәре беҙ түгел, һеҙҙең дә алалар наслаждаться һүҙбәйләнештәр"ч": нимә булды асылда. Швеция һәм бдб илдәренең һәр көн меңдән ашыу ҡулланыусы йөрөй ч.\nчатта аралашыу өсөн бөтә мөмкинлектәр тәҡдим араһында айырыла һәм үҙенсәлекле, ч рәхим итегеҙ.\nТаныш кешеләр менән аралаштыҡ, башҡа илдә теләһә ниндәй темаға бик мөһим аҙағында, үҙ хистәр һәм кисерештәр уртаҡлашыу, яңы һәм ҡыҙыҡлы белә, ябай ял һәм, ахыр сиктә, көндәлек тормошта китте. Рулетный ч һеҙ эләгә ловушку - анонимлыҡ ҙур интернет-видеочинать. Аноним видеочивать - видео сервис был хәбәрҙе. Chat-Roulette - был аноним ч тарихы, швед осраҡлы өсөн махсус аудиториялар булдырылған, рәхим итегеҙ Chat-Roulette. Был хеҙмәте универсаль, уларҙы берләштереүсе иң яҡшы веб-сайтында видео өсөн махсус алмашыу кеүек Chat-Roulette. Кеше буш урын табыуы еңел булған видеочинать вариантта тултырырға уңайлы һәм рулетка һәм донъяның теләһә ҡайһы нөктәһендә контакт аралашыу мөмкинлеге бирә. Шул уҡ ваҡытта платформала һәм наслаждайся был эште һеҙҙең менән бер төрлө сайтында. Әгәр һеҙ кеше менән һөйләшә алмаған, улар менән һөйләшә - бары тик алға нажмите, көйәрмәндәр отговорка йәки уйларға кәрәк. Ярҙамында веб-камералар менән һеҙ бөтә донъяға кешеләр менән аралаша ала.\nБеҙ бөтә интернет махсус таҙартыу өсөн, осраҡлы танышыу һәм берләштерә, улар араһында иң популяр платформой өсөн махсус сайттар һәм юғалттым бер төрлө танышыу сайттарында.\nРулетка чат: сат - оло ҡиммәттәре, хәҙерге заманда бигерәк тә кешеләр өсөн, һеҙ бер нисә v таба. Бына ҡыҫҡаса таблиц, видео дөйөмләштереү беҙҙең төп өҫтөнлөктәре: еңел һәм тиҙ.\nегет менән видеочивать видеочить танышты видео чатта теркәлергә булмаған видео онлайн интернетта танышҡан. онлайн видео танышты сексуаль танышты видео ҡыҙы менән бушлай ч рулетка башҡа өлкәндәр өсөн видео теркәү танышты танышырға мөмкин. мобиль танышты


ОСАГО буйынса страховка тарифтары артыуына нисек ҡарайһығыҙ? » «Йәшлек» гәзите | Газета "Йэшлек"\nГазета "Йәшлек" » Иҡтисад » ОСАГО буйынса страховка тарифтары артыуына нисек ҡарайһығыҙ?\n27.03.2015 ОСАГО буйынса страховка тарифтары артыуына нисек ҡарайһығыҙ?\nАпрелдә автомобиль хужаларын “һөйөнөслө” яңылыҡ көтә, 12-һенән ОСАГО буйынса страховка тарифтары 40 – 60 процентҡа артасаҡ. Билдәле булыуынса, 2014 йылдың октябрендә генә ул 23 – 30 процентҡа артҡайны. Үҙәк банк хәбәр итеүенсә, ОСАГО полисына хаҡтарҙың артыуы 2015 йылдың 1 апреленән юл-транспорт фажиғәһендә зыян күреүселәрҙең ғүмеренә һәм сәләмәтлегенә килгән зыян өсөн страховка түләүҙәрен 160 мең һумдан 500 мең һумға тиклем арттырыу тураһындағы закондың тормошҡа ашырылыуына бәйле. Был яңылыҡты водителдәр нисек ҡабул итә һуң? Улар автомобилдәрен шундай хаҡҡа страховкаларға әҙерме?\nДамир ХӘЛИМОВ, водитель стажы 32 йыл:\n– Бөтөнләй шаштылар, страховканы тағы ла 40 – 60 процентҡа арттыралар, имеш. Кешене көпә-көндөҙ талау, тигән һүҙ инде. Анһат аҡса эшләү юлын тапҡандар. Былай ҙа бушҡа аҡса түләп торабыҙ бит. Үҙҙәренән аҡса алырға кәрәк булһа, бер ҙә тоттора һалып ебәрмәйҙәр, арттарынан күпме йөрөргә тура килә.\nҒафар СӘЙФУЛЛИН, водитель стажы 14 йыл:\n– Йыл һайын “УралСиб”та страховкалайым. Ышаныслы ла, страховканың хаҡы ла артыҡ ҡиммәт түгел. Һуңғы тапҡыр ОСАГО өсөн 4000 һум түләнем, ә “Росгосстрах”та 7000 һумдан ашыу һорағайнылар.\nСтраховкам йыл аҙағында бөтә, шуға әлегә күңелем тыныс. Страховканың артыуы, әлбиттә, күп водителдә ризаһыҙлыҡ уята. Ғөмүмән, бының менән килешеүсе бармы икән ул?!\nҒ. ӘБИЛЕВА, Сибай ҡалаһы:\n– Водитель стажым бәләкәй булғанлыҡтан, страховка суммаһы ла ҙур ғына. Әле декабрҙә “Росгосстрах”та бер йылға страховкалағайным, 5700 һум булды. Страховканың тағы ла артыуы барыһында ла ризаһыҙлыҡ уята. Берәй авария була ҡалһа, машинаң күргән зыянды ҡапларлыҡ суммала аҡса түләһәләр ярай ҙа. Уныһы ла бик шикле бит әле. Өҫтәүенә, страховка өсөн аҡса түләйбеҙ, ә юлдар ниндәй һуң?! Улар бит ҡаралмай.\nСәғит ТАЛИБОВ, водитель стажы 15 йыл:\n– Машинамдың страховкаһы июндә бөтә, шуға тиклем бер йылға яңынан страховкалағанда яҡшы булыр ине. Ә теге ҡалғанын кире ҡайтартып алаһың. 3 – 4 мең һум булһа ла экономия килеп сыға.\nСтраховка суммаһын арттыралар инде, сөнки түләмәй хәл юҡ. Барыһына ла машинала йөрөргә кәрәк, теләйһеңме-теләмәйһеңме, страховкаларға тура килә. Өфөлә генә күпме машина, уйлап ҡараһаң, күпме аҡса йыйыла.


Рөстәм Хәмитов: «Сибайҙа иҡтисад, сәнәғәт тармаҡтары, бәләкәй эшҡыуарлыҡ үҫеш ала» // Иҡтисад | новости башинформ.рф\nРөстәм Хәмитов: «Сибайҙа иҡтисад, сәнәғәт тармаҡтары, бәләкәй эшҡыуарлыҡ үҫеш ала»\n10:54, 31 июля 2013 Иҡтисад\nСибайҙа иҡтисад, сәнәғәт тармаҡтары, бәләкәй эшҡыуарлыҡ үҫеш ала. Был хаҡта Сибайға эш сәфәре йомғаҡтары буйынса журналистар менән аралашыу барышында Башҡортостан Президенты Рөстәм Хәмитов хәбәр итте.\n— Ҡала башлығы был йүнәлештә ышаныслы эшмәкәрлек алып бара, ҡаланың етештереү күләмдәренең 25 проценты – бәләкәй эшҡыуарлыҡ, — тине Рөстәм Хәмитов. – Сибай өсөн был бик яҡшы күрһәткес. Бөгөн ҙур булмаған предприятиеларҙы ҡарап сыҡтыҡ. Улар үҫешә, етештереү күләмдәре арта. Кредиттар алып, бәләкәй эшҡыуарлыҡҡа ярҙам фондтары аша бирелгән мөмкинлектәрҙе файҙаланып, объекттар төҙөргә ҡурҡмайҙар. Был бик мөһим йүнәлеш.\nУрал аръяғын иҡтисади йәһәттән үҫтереү программаһын республика Президенты һөҙөмтәле тип иҫәпләй.\n— Программа, әлбиттә, тейешенсә әҙерләнде, уны ҡабул итеү дөрөҫ булды, — тине Рөстәм Хәмитов. – Бынан тыш, Урал аръяғына инвесторҙар йәлеп итеү өҫтөндә әүҙем эшләй башланыҡ. Инвестициялар мөһим йүнәлеш булып тора: ресурстар йәлеп итеү менән төбәктә предприятиелар төҙөлә башлаясаҡ, эш урындары барлыҡҡа киләсәк.\nПрезидент халыҡтың иҡтисади әүҙемлеге артыуын билдәләне.\nРеспублика етәксеһе һүҙҙәренсә, ҡалала хәл ителмәгән мәсьәләләр ҙә бар. Мәҫәлән, аҙыҡ-түлек сәнәғәте өлкәһендә эшләүсе ҙур предприятие — «Урал аръяғы продукттары» ябыҡ акционерҙар йәмғиәте банкротлыҡ сигендә. Шулай ҙа, дөйөм алғанда, Рөстәм Хәмитов фекеренсә, процесс дөрөҫ йүнәлештә бара.\nТеги: бр президентының эш сәфәрҙәре,сибай,сәнәғәт


Башҡортостанда табипҡа кәрәҙле телефон аша яҙылып була // Йәмғиәт | новости башинформ.рф\nБашҡортостанда табипҡа кәрәҙле телефон аша яҙылып була\n12:04, 11 февраля 2014 Йәмғиәт\nБашҡортостанда табипҡа ҡабул итеүгә кәрәҙле телефон аша ла яҙылып була. Был хеҙмәт БР Һаулыҡ һаҡлау министрлығы Бәйләнеш-үҙәгенең Шылтыратыуҙарҙы эшкәртеү үҙәге аша ғәмәлгә ашырыла. Шылтыратыуҙарҙы эшкәртеү үҙәге Стәрлетамаҡта медицина мәғлүмәт-аналитика үҙәге базаһында урынлашҡан һәм эшләй.\nБөгөнгө көнгә Төбәк медицина мәғлүмәт-аналитика системаһын файҙаланыу менән Шылтыратыуҙарҙы эшкәртеү үҙәгенә Стәрлетамаҡ, Октябрь медицина ойошмалары һәм Талбазы, Ҡырмыҫҡалы, Шишмә, Бүздәк Үҙәк район дауаханалары тоташҡан. 2014 йыл аҙағына тиклем, Өфөнән тыш, бөтә республика халҡын хеҙмәтләндерергә планлаштыралар.\n— Шылтыратыуҙарҙы эшкәртеү үҙәге эшенең схемаһы былай: үрҙә һаналып кителгән медицина ойошмаларына беркетелгән пациенттан табипҡа яҙылыу маҡсатында шылтыратыу килгәндә ул, ошо теләһе ҡайһы медицина ойошмаларында булған, буш оператор менән менән бәйләнешкә инә. Оператор пациенттың беркетелеү урыны буйынса беренсе звенолағы (терапевт, педиатр, гинеколог, стоматолог) табипҡа ҡабул итеүгә яҙырға тейеш. Кәрәҙле телефондан 0710 (МТС һәм «Билайн») һәм 0071 («МегаФон») ҡыҫҡа һандарға шылтыратыу бушлай. Шул уҡ ваҡытта теркәү, өй телефоны һәм интернет аша яҙылыу һаҡланасаҡ, — тип аңлатты БР Һаулыҡ һаҡлау министрлығының матбуғат секретары Светлана Кускарбекова. — Пациентҡа беренсе звено белгесенең ашығыс консультацияһы кәрәк булған осраҡта, оператор шылтыратыусыға йәшәү урыны буйынса медицина учреждениеһында кәрәкле табибтың яҡын арауыҡта ҡабул итеү ваҡыты тураһында мәғлүмәт еткерергә тейеш.


Беҙгә эшселәр кәрәк » Яйыҡ гәзите | Газета Яик\nЯйыҡ гәзите » Мәғариф, мәҙәниәт » Беҙгә эшселәр кәрәк\n- Беҙ ваҡыт менән бергә атларға тырышабыҙ. Белеүебеҙсә, Башҡортостандың һәм Рәсәйҙең мәғариф системаһы үҙгәрештәр кисерә. Сығарылыш класы уҡыусылары хәҙер махсус урта белем алыуға ҡарағанда юғары белемгә өҫтөнлөк бирә. Йәштәр түләп булһа ла юғары уҡыу йорттарына уҡырға инергә тырыша. Шул уҡ ваҡытта хеҙмәт баҙарында эшсе һөнәрҙәргә ихтыяж ҙур. Проблеманы һөнәри белем биреүҙе модернизациялау программаһы сиктәрендә хәл итергә тырышабыҙ. Урта махсус уҡыу йорттары - илебеҙ хужалыҡтарының төрлө тармаҡтарына белгестәр әҙерләүсе белем усаҡтары булып тора. Бөгөн кәңәшмәлә ҡатнашыусы сәнәғәт предприятиелары етәкселәре, район хакимиәте башлығы урынбаҫарҙары уҡыу йорттарының көнитмешен, торошон яҡшы белергә тейеш, уларҙың проблемаларын ситләп үтмәҫкә бурыслы. Ҡайһы уҡыу йортонда ниндәй кадрҙар әҙерләргә кәрәклеген бергәләшеп хәл иткәндә генә һөҙөмтә буласаҡ. Әлеге көндә Учалы тау-металлургия техникумы, Сибай күп профилле профессиональ колледжы, И. Тасимов исемендәге Аҡъяр тау колледжы тау-мәғдән сәнәғәте өсөн белгестәр әҙерләү менән данлыҡлы. Күреүегеҙсә, Урал аръяғында эшсе кадрҙар әҙерләү өсөн төплө база бар. Ҡыҙғанысҡа ҡаршы, ҡайһы бер белем биреү учреждениеларының заманса тренажерҙар һәм программалар менән тәьмин ителмәүе борсолдора, - тине үҙенең сығышында БР Хөкүмәте Аппараты етәксеһе урынбаҫары Мирхәйҙәр Фәтхуллин.\nОшондай уҡ сара былтыр Сибай ҡалаһында уҙған, уҡыу йорттарына конкрет мәсьәләләрҙе хәл итеү талабы ҡуйылған булған. Уларҙың береһе - заманса технологиялар менән эш итеүсе, юғары квалификациялы эшселәр әҙерләү өсөн уҡыу процесын инновацион белем биреү программалары менән тәьмин итеү. Был йәһәттән эштең нисек үтәлеүе тураһында БР Мәғариф министрлығының урта һөнәри белем биреү буйынса бүлек начальнигы Эмиль Хәбиров ентекле һөйләне. Уның әйтеүенсә, йыл һайын предприятиеларға 580-620 тау эшселәре талап ителә, үрҙә һаналған уҡыу йорттары кәрәкле белгестәр менән тәьмин итеүҙе бурыс итеп ҡуйған. Мәҫәлән, былтыр 669 белгес әҙерләп сығарғандар. Инновацион программаларҙы тормошҡа ашырыу йәһәтенән дә уңыштар бар, 2013 йылда Сибай колледжы уҡыусылары WorldSkills Бөтә Рәсәй конкурсында еңеү яулаған, шулай уҡ бында «Маркшейдер эше» тигән яңы һөнәргә уҡыта башлағандар.\nҮҙебеҙҙең тау-металлургия техникумының уңыштарын билдәләп китеү ҙә урынлы булыр. Техникум оҙаҡ йылдар инде Учалы тау-байыҡтырыу комбинатына эшселәр әҙерләй. Комбинат үҙ сиратында уҡыу йортона һәр яҡлап ярҙам ҡулы һуҙырға тырыша. Уның инновацион белем биреү программаларын тормошҡа ашырыуҙа әүҙем булышлыҡ итеүенән тыш, уҡыу полигонын булдырыуҙа ҙур матди ярҙам күрһәтеүе әһәмиәтле. Бынан тыш, студенттарға комбинатта практика үтеү мөмкинлеге булдырылған, шулай уҡ яҡшы уҡыусыларға предприятие етәксеһенең исемле стипендияһы түләнә.\n- Юғары квалификациялы белгестәр әҙерләү - көн талабы. Әммә уҡытыу һәм матди-техник базаны нығытмайынса быға өлгәшеп булмаясаҡ. Был йәһәттән комбинат беҙгә ныҡлы терәк. Юғары технологиялы ҡорамалдар менән йыһазландырылған уҡыу полигоныбыҙ һәм электрон техникалар лабораторияһы республикала ғына түгел, бөтә Рәсәй буйынса иң яҡшыларҙың береһе. Уларҙы урынлаштырыу өсөн бүлмәләрҙе тулыһынса ремонтларға тура килде, ҡорамалдар менән билдәле «Atlas Copco» һәм «Festo» фирмалары тәьмин итте. Әйткәндәй, таусыларыбыҙ ҙа ошо фирмалар етештергән техникалар менән эшләй, - тине техникум директоры Игорь Абдрахманов. Семинарҙа ҡатнашыусылар экскурсия барышында был быраулау ҡулайламаһы менән яҡындан таныштылар.\nКәңәшмәнең аҙа-ғында Мирхәйҙәр Фәтхуллин тау һәм башҡа эшсе белгестәрҙе әҙерләү буйынса функциональ үҙәк булдырырға кәрәклеген тағы бер ҡат билдәләне.\n- Ошондай үҙәк булдырыуҙы ил етәкселеге лә талап итә, иң мөһиме юғары квалификациялы белгестәр әҙерләү. Бының өсөн үҙәк заманса ҡорамалдар - тренажерҙар, компьютер кластары һәм башҡаһы менән тәьмин ителәсәк. Бында тармаҡ белгестәрен генә түгел, хеҙмәт баҙарында ҙур һорау менән ҡулланған һөнәр эйәләрен әҙерләйәсәктәр. Ниндәй уҡыу йорто был статусҡа эйә булыр - әлегә билдәһеҙ, барыһы ла ваҡыт менән хәл ителәсәк, - тине Мирхәйҙәр Фәтхуллин. Һәм шулай уҡ район хакимиәттәре, предприятие, уҡыу йорттары етәкселәренә эшсе һөнәрҙәрҙеœ абруйын күтәреү мәсьәләһен хәл итеү бурысы ла ҡуйылды.\n(Фото район хакимиәтенең рәсми сайтынан алынды).\nЯңы офоҡтар асты\nСибай-Белорет төбәгенең урта-махсус уҡыу йорттары араһында «Иң яҡшы уҡытыусы-2014» республика конкурсының II этабы үтте. Унда үҙ белем усаҡтарында... Тотош уҡырға\n«ЯЙЫҠ ҺЫЛЫУЫ» КОНКУРСЫНА\nЛена ИЛЬЯСОВА 1998 йылдың 30 майында Илсе ауылында тыуған. Әле Илсе урта мәктәбенең 9-сы класында белем ала. Мәктәп һәм ауыл тормошонда әүҙем... Тотош уҡырға


Ағас күмере етештереүҙең Башҡортостанда перспективалары бар // Иҡтисад | новости башинформ.рф\nАғас күмере етештереүҙең Башҡортостанда перспективалары бар\n9:46, 4 февраля 2011 Иҡтисад\nРеспубликаның төньяғындағы һәм төньяҡ-көнсығышындағы предприятиеларҙың ағас күмере етештереү буйынса тәжрибәһен өйрәнеү һәм таратыу, Башҡортостандың көньяҡ райондарында ағас күмере производстволары асыу буйынса БР Сәнәғәт һәм инновация сәйәсәте министрлығы “Башлеспром” ағас әҙерләү компанияһының Әмзә ағас комбинаты биләмәһендә һәм Ҡариҙел районында семинар-кәңәшмә үткәрҙе.\nСеминар эшендә министрлыҡ, ведомстволар, муниципаль берәмектәр, урман сәнәғәте предприятиеларының, ғилми һәм мәғариф учреждениеларының, банктарҙың 100-ҙән ашыу вәкиле, эшҡыуарҙар ҡатнашты.\nКәңәшмәлә ҡатнашыусылар араһында — «Башлеспром» ағас әҙерләү компанияһы, Әмзә урман комбинаты, «СЕЛЕНА» урман сәнәғәте компанияһы, «Дуванлесторг», Ҡариҙел урман сәнәғәтселәре союзы, Баймаҡ ҡойоу-механик заводы һәм башҡалар. БР Эшҡыуарҙар ойошмалары асоциацияһынан да вәкилдәр булды. Атап әйткәндә, кәңәшмәлә республиканың урта һәм бәләкәй эшҡыуарлығының 48 субъекты ҡатнашты.\nСеминар-кәңәшмәнең беренсе өлөшөндә “Башлеспром” компанияһы президенты Василий Горбачев проблемалар һәм үҫеш пландары менән таныштырҙы. “Әмзә” ағас комбинаты” асыҡ акционерҙар йәмғиәтенең генераль директоры Владимир Романов Әмзә комбинатының ағымдағы етештереү күрһәткестәре һәм үҫеш перспективалары хаҡында һөйләне. “АФ Банк” вәкилдәре бәләкәй бизнесты кредитлауҙы арттырыуға ҡамасаулаған сәбәптәр һәм уларҙы бөтөрөү алымдары, кредитлау проблемаларын хәл итеү, “АФ Банк” асыҡ акционерҙар йәмғиәтенең кредит тәҡдимдәре, бәләкәй бизнесты кредитлау өсөн ыңғай шарттар булдырыу буйынса саралар тураһындағы мәсьәләләрҙе күтәрҙе.\nАртабан семинар-кәңәшмәлә ҡатнашыусылар Краснокама районында урынлашҡан “Рамон” яуаплылығы сикләнгән йәмғиәте менән танышты. Былтыр предприятие республиканың төньяғында һәм төньяҡ-көнсығышында ағас күмере етештереүселәрҙе концернға берләштереү инициаторы булғайны. 2010 йылда бойондороҡһоҙ етештереүселәр тарафынан айына 300 тонна ағас күмере сығарылған. Концерн үҙ продукцияһын “РУСАЛ” берләштерелгән компанияһы предприятиеларына тәҡдим итә.\nКәңәшмәнең икенсе өлөшө Ҡариҙел районында үтте. Бында саҡырылған кешеләр ағас күмере етештереү буйынса төрлө предприятиелар менән танышты. Ҡариҙел районы хакимиәте башлығы Илдар Мусин әйтеүенсә, ағас күмере етештереү райондағы урман сәнәғәте тармағын үҫтереү мөмкинлеген бирә.\nСеминар-кәңәшмәне алып барыусы БР сәнәғәт һәм инновация сәйәсәте министры урынбаҫары Игорь Карепанов ағас күмере етештереүҙе үҫтереү, Башҡортостандың көньяғындағы райондарҙа ағас күмере етештереү буйынса пилот проекттары төҙөү хаҡында доклад менән сығыш яһаны.\nТеги: кәңәшмәләр, урман әҙерләү, сәнәғәт


Мортаза Рәхимов республиканың көньяҡ райондарында булды // Сәйәсәт | новости башинформ.рф\nМортаза Рәхимов республиканың көньяҡ райондарында булды\n10:41, 4 мая 2010 Сәйәсәт\nФото: Илья Золотарев\nБашҡортостан Республикаһы Президенты Мортаза Рәхимов, шәмбе көнө, 1 майҙа вертолетта республиканың көньяҡ райондары биләмәләренә сыҡты. Сәфәр барышында Башҡортостан Президенты сәнәғәт һәм социаль объекттар төҙөлөшө менән танышты, райондарҙың социаль-иҡтисади үҫеше менән ҡыҙыҡһынды.\nКөйөргәҙе районында республика башлығы Аҡһары ауылы эргәһендә Оло Юшатыр йылғаһында һыуһаҡлағысты төҙөү барышы менән танышты. Хәҙерге ваҡытта ер эштәре тамамланған, боҙҙан һаҡлау һәм асыҡ ташҡын һыуын йыйыу урыны өҫтөнән йәйәүлеләр өсөн күперҙең металл конструкциялары ҡуйылған. Урындағы карьерҙарҙан алынған тәбиғи таш һибеү дауам итә. Һыу сығарыу ҡоролмаларын нығытыу, объект территорияһын йәшелләндереү һәм төҙөкләндереү буйынса эштәр алып барыла. Белгестәрҙең һүҙҙәренә ҡарағанда, объектты быйыл йәй файҙаланыуға тапшырырға планлаштырыла.\nМортаза Рәхимов шулай уҡ районда Бөйөк Еңеүҙең 65 йыллығына арналған сараларға әҙерлек һәм уларҙы үткәреү мәсьәләләре, Бөйөк Ватан һуғышы ветерандарына ярҙам саралары, сәсеү кампанияһы барышы менән ҡыҙыҡһынды.\nКүгәрсен районында Мортаза Рәхимов ауыл хужалығы предприятиеһы – «Тәүәкән» дәүләт унитар ауыл хужалығы предприятиеһына барҙы. Белгестәр, хужалыҡты киләсәк ауыл хужалығы предприятиеһы тип ышаныслы атарға мөмкин, тип иҫәпләй. Заманса технологияларҙы ҡулланып, бында мал һәм ҡош-ҡорт үрсетеүҙә юғары һөҙөмтәләргә өлгәшеп кенә ҡалмай, продукцияны эшкәртеүҙе лә үҙләштергәндәр. Бының өсөн хужалыҡта һөт һәм май яҙыу цехтары төҙөлгән.\nПрезидент йәшлесә һаҡлағысты төҙөү темптарын баһаланы. Ул «Алексеевка» совхозы» дәүләт унитар ауыл хужалығы предприятиеһының йәшелсә һаҡлағысы кеүек үк буласаҡ. Бында ҡабул итеү бүлексәһе, һаҡлау, киптереү цехтары, һыуытҡыс камералар буласаҡ. Проект 250 миллион һумлыҡ тип баһалана.\nХәйбулла районында Мортаза Рәхимов «Юбилейный» карьеры менән йәнәштә «Башмедь» яуаплылығы сикләнгән йәмғиәтенең байыҡтырыу фабрикаһы төҙөлөшө менән танышты. Президентҡа, объектта бөтә төҙөлөш эштәре график буйынса алып барыла, финанслау менән проблемалар юҡ, тип хәбәр иттеләр. Предприятие етәкселеге әйтеүенсә, киләсәктә фабрика илдең тау тармағында иң ҙур предприятиеларҙың береһе буласаҡ.\nРайонда Башҡортостан Президенты Быҙаулыҡ йылғаһында һыуһаҡлағыс төҙөлөшөн ҡараны. Ошонда уҡ республика башлығы кәңәшмә үткәрҙе, унда артабанғы эш йүнәлештәре һәм төҙөлөштө тамамлау сроктары билдәләнде.\nБынан тыш, Президент яҙғы баҫыу эштәрен үткәреү барышы менән дә танышты. Хәҙерге ваҡытта сәсеү Хәйбулла районының бөтә хужалыҡтарында ла алып барыла.\nСибайҙа Мортаза Рәхимов Балалар ижады үҙәге бинаһын ҡараны, унда 2009 йылда бассейнын реконструкциялап, капиталь ремонт үткәрелгәйне. Ремонтҡа бюджет средстволары бүленде, Учалы тау-байыҡтырыу комбинатының Сибай филиалы ярҙам итте. Бассейн көнөнә 150 кеше ҡабул итә ала.\nМортаза Рәхимов 550 урынлыҡ трибуналар менән ябыҡ боҙ һырғалағы төҙөлөшөн ҡараны, былтыр декабрҙә икенсе сираты файҙаланыуға тапшырылған ҡала дауаханаһында булды.\nЭш сәфәре барышында Мортаза Рәхимов Көньяҡ Урал яғыулыҡ-энергетика үҙәгендә лә булды. Вертолетта осоп барышлай Башҡортостан Президенты республиканың көньяҡ райондарында урынлашҡан гидротехник ҡоролмаларҙы ҡараны.\nПрезиденттың эш сәфәрендә Хөкүмәт Премьер-министрының беренсе урынбаҫары, Башҡортостандың ауыл хужалығы министры Шамил Вахитов ҡатнашты.\nТеги: БР Президенты, эш сәфәре